xxxxxx-001.fm
Author: caille

Συμφωνητικό άδειας χρήσης τελικού χρήστη
ΔΙΑΒΑΣΤΕ ΠΡΟΣΕΚΤΙΚΑ ΠΡΙΝ ΧΡΗΣΙΜΟΠΟΙΗΣΕΤΕ ΤΟΝ ΕΞΟΠΛΙΣΜΟ:
Η παρούσα άδεια χρήσης τελικού χρήστη αποτελεί νόμιμη σύμβαση ανάμεσα σε (α) εσάς (φυσικό ή νομικό πρόσωπο) και (β) HP Inc. ("HP") και διέπει τη χρήση των προϊόντων λογισμικού που εγκαθιστά ή διαθέτει προς χρήση η HP με το προϊόν της HP ("Προϊόν HP"), τα οποία δεν υπόκεινται σε χωριστή άδεια χρήσης ανάμεσα σε εσάς και την HP ή τους προμηθευτές της. Η ηλεκτρονική τεκμηρίωση τρίτου λογισμικού ενδέχεται να περιέχει άδεια χρήσης τελικού χρήστη. Με τον όρο "προϊόν λογισμικού" νοείται το λογισμικό υπολογιστών και ενδεχομένως τα σχετικά μέσα, το έντυπο υλικό και η ηλεκτρονική τεκμηρίωση.
Το προϊόν της HP μπορεί να συνοδεύεται από κάποια τροποποίηση ή κάποιο παράρτημα της άδειας χρήσης τελικού χρήστη.
ΤΑ ΔΙΚΑΙΩΜΑΤΑ ΕΠΙ ΤΟΥ ΠΡΟΪΟΝΤΟΣ ΛΟΓΙΣΜΙΚΟΥ ΕΚΧΩΡΟΥΝΤΑΙ ΑΠΟΚΛΕΙΣΤΙΚΑ ΜΕ ΤΗΝ ΠΡΟΫΠΟΘΕΣΗ ΟΤΙ ΣΥΜΦΩΝΕΙΤΕ ΜΕ ΟΛΟΥΣ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΤΕΛΙΚΟΥ ΧΡΗΣΤΗ. ΚΑΝΟΝΤΑΣ ΚΛΙΚ ΣΤΟ ΚΟΥΜΠΙ "I AGREE" (“ΣΥΜΦΩΝΩ”), ΣΥΜΦΩΝΕΙΤΕ ΟΤΙ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ. ΕΑΝ ΔΕΝ ΣΥΜΦΩΝΕΙΤΕ, ΚΑΝΤΕ ΚΛΙΚ ΣΤΟ ΚΟΥΜΠΙ ΠΟΥ ΔΗΛΩΝΕΙ ΟΤΙ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΚΑΙ ΜΗΝ ΠΡΟΒΕΙΤΕ ΣΕ ΕΓΚΑΤΑΣΤΑΣΗ, ΑΝΤΙΓΡΑΦΗ, ΛΗΨΗ ΣΤΟΝ ΔΙΣΚΟ ΣΑΣ Ή ΑΛΛΗ ΧΡΗΣΗ ΤΟΥ ΠΡΟΪΟΝΤΟΣ ΛΟΓΙΣΜΙΚΟΥ. ΜΠΟΡΕΙΤΕ ΝΑ ΕΠΙΣΤΡΕΨΕΤΕ ΤΟ ΜΗ ΧΡΗΣΙΜΟΠΟΙΗΜΕΝΟ ΠΡΟΪΟΝ ΛΟΓΙΣΜΙΚΟΥ ΜΑΖΙ ΜΕ ΤΟ ΥΛΙΚΟ HP, ΜΕΣΑ ΣΕ 14 ΗΜΕΡΕΣ ΑΠΟ ΤΗΝ ΑΓΟΡΑ, ΣΤΟ ΚΑΤΑΣΤΗΜΑ ΑΠΟ ΤΟ ΟΠΟΙΟ ΤΟ ΠΡΟΜΗΘΕΥΤΗΚΑΤΕ, ΓΙΑ ΝΑ ΣΑΣ ΕΠΙΣΤΡΑΦΕΙ ΤΟ ΠΛΗΡΕΣ ΠΟΣΟ ΠΟΥ ΚΑΤΑΒΑΛΑΤΕ.
1. ΕΚΧΩΡΗΣΗ ΑΔΕΙΑΣ. Η HP σας εκχωρεί τα ακόλουθα δικαιώματα με την προϋπόθεση της συμμόρφωσης εκ μέρους σας με όλους τους όρους και τις προϋποθέσεις της παρούσας άδειας χρήσης τελικού χρήστη:
α. Χρήση. Μπορείτε να χρησιμοποιείτε το προϊόν λογισμικού σε έναν υπολογιστή (“τον υπολογιστή σας"). Εάν παραλάβετε το προϊόν λογισμικού μέσω του διαδικτύου και έχει λάβει άδεια χρήσης για έναν ή περισσότερους υπολογιστές, μπορείτε να εγκαταστήσετε και να χρησιμοποιείτε το προϊόν λογισμικού μόνο στους συγκεκριμένους υπολογιστές. Δεν μπορείτε να διαχωρίσετε τα επιμέρους τμήματα του προϊόντος για να τα χρησιμοποιήσετε σε περισσότερους από έναν υπολογιστές. Δεν έχετε δικαίωμα να διανείμετε το προϊόν λογισμικού. Μπορείτε να φορτώσετε το προϊόν λογισμικού στην προσωρινή μνήμη του υπολογιστή σας (RAM) με σκοπό να το χρησιμοποιήσετε.
β. Αποθήκευση. Μπορείτε να αντιγράψετε το προϊόν λογισμικού στην τοπική μνήμη ή σε συσκευή αποθήκευσης του προϊόντος HP.
γ. Αντιγραφή. Μπορείτε να δημιουργήσετε αντίγραφα αρχειοθέτησης ή ασφαλείας του προϊόντος λογισμικού, με την προϋπόθεση ότι τα αντίγραφα θα περιλαμβάνουν όλες τις επισημάνσεις περί κυριότητας και ότι θα εξυπηρετούν μόνο λόγους ασφάλεια.
δ. Επιφύλαξη δικαιωμάτων. Η ΗΡ διατηρεί όλα τα δικαιώματα που δεν εκχωρούνται ρητά σε εσάς με την παρούσα άδεια χρήσης τελικού χρήστη.
ε. Δωρεάν λογισμικό. Ανεξάρτητα από τους όρους και τις προϋποθέσεις της παρούσας άδειας χρήσης, το σύνολο ή τμήμα του προϊόντος λογισμικού που δεν αποτελεί ιδιοκτησία της ΗΡ ή το λογισμικό που παρέχεται στα πλαίσια γενικής άδειας χρήσης από τρίτους ("δωρεάν λογισμικό"), σας εκχωρείται βάσει των όρων και των προϋποθέσεων της άδειας χρήσης που συνοδεύει το εν λόγω δωρεάν λογισμικό, είτε υπό μορφή ξεχωριστής σύμβασης, είτε υπό μορφή ειδικής σύμβασης εκχώρησης άδειας στη συσκευασία, είτε υπό μορφή ηλεκτρονικής σύμβασης, η αποδοχή των όρων της οποίας γίνεται κατά τη λήψη του λογισμικού. Η χρήση του δωρεάν λογισμικού από εσάς θα διέπεται εξολοκλήρου από τους όρους και τις προϋποθέσεις της αντίστοιχης άδειας χρήσης.
στ. Λύση αποκατάστασης Οποιαδήποτε λύση αποκατάστασης λογισμικού που παραλάβετε μαζί με ή για το προϊόν HP, είτε με τη μορφή λύσης βασισμένης σε μονάδα σκληρού δίσκου, είτε λύση αποκατάστασης βασισμένη σε εξωτερικά μέσα (πχ δισκέτες, CD ή DVD) είτε ισοδύναμη λύση που να παρέχεται σε οποιαδήποτε άλλη μορφή, μπορεί να χρησιμοποιηθεί μόνο για την αποκατάσταση του σκληρού δίσκου του προϊόντος HP για το οποίο είχε αγοραστεί αρχικά η λύση αποκατάστασης. Η χρήση του λογισμικού του λειτουργικού συστήματος της Microsoft που περιέχεται σε κάθε λύση αποκατάστασης διέπεται από την άδεια χρήσης της Microsoft.
2. ΑΝΑΒΑΘΜΙΣΜΕΝΕΣ ΕΚΔΟΣΕΙΣ. Για να χρησιμοποιήσετε ένα προϊόν λογισμικού που χαρακτηρίζεται ως αναβαθμισμένη έκδοση, πρέπει να έχετε άδεια χρήσης για την αρχική έκδοση του προϊόντος λογισμικού και η ΗΡ να έχει ορίσει ότι η συγκεκριμένη έκδοση επιδέχεται αναβάθμιση. Μετά την αναβάθμιση, δεν μπορείτε να χρησιμοποιείτε πλέον το αρχικό προϊόν λογισμικού βάσει του οποίου είχατε δικαίωμα στην αναβαθμισμένη έκδοση. Χρησιμοποιώντας το Προϊόν Λογισμικού, συμφωνείτε επίσης ότι η HP μπορεί να έχει αυτόματα πρόσβαση στο Προϊόν HP που διαθέτετε, όταν είστε συνδεδεμένοι στο Internet, για τον έλεγχο της κατάστασης της έκδοσης ορισμένων Προϊόντων Λογισμικού και μπορεί αυτόματα να κάνει λήψη και εγκατάσταση αναβαθμίσεων ή ενημερώσεων στο προϊόν HP σας για να σας παρέχει τις νέες εκδόσεις ή ενημερώσεις που απαιτούνται για τη διατήρηση της λειτουργικότητας, της απόδοσης ή της ασφάλειας του Λογισμικού HP και του Προϊόντος HP που διαθέτετε και για τη διευκόλυνση της παροχής υποστήριξης ή άλλων υπηρεσιών προς εσάς. Σε ορισμένες περιπτώσεις και ανάλογα με τον τύπο της αναβάθμισης ή ενημέρωσης, θα παρέχονται ειδοποιήσεις (μέσω αναδυόμενων μηνυμάτων ή άλλων μεθόδων), οι οποίες μπορεί να απαιτούν από εσάς να ξεκινήσετε την αναβάθμιση ή την ενημέρωση.
3. ΠΡΟΣΘΕΤΟ ΛΟΓΙΣΜΙΚΟ. Η άδεια χρήσης τελικού χρήστη ισχύει για τις αναβαθμισμένες εκδόσεις ή τις προσθήκες στο αρχικό προϊόν λογισμικού που παρέχει η ΗΡ, εκτός εάν η ΗΡ συνοδεύει την αναβαθμισμένη έκδοση ή την προσθήκη με άλλους όρους. Σε περίπτωση σύγκρουσης μεταξύ των παραπάνω όρων, υπερισχύουν οι άλλοι όροι.
4. ΜΕΤΑΒΙΒΑΣΗ.
α. Τρίτοι. Ο αρχικός χρήστης του προϊόντος λογισμικού μπορεί να προβεί σε μία μόνο μεταβίβαση του προϊόντος λογισμικού σε άλλο τελικό χρήστη. Τυχόν μεταβίβαση πρέπει να περιλαμβάνει όλα τα επιμέρους τμήματα, τα μέσα, το έντυπο υλικό, την παρούσα άδεια χρήσης τελικού χρήστη και, αν υπάρχει, το πιστοποιητικό αυθεντικότητας. Η μεταβίβαση δεν μπορεί να είναι έμμεση, όπως υπό μορφή αποστολής επί παρακαταθήκη. Πριν τη μεταβίβαση, ο τελικός χρήστης στον οποίο μεταβιβάζεται το προϊόν πρέπει να συμφωνήσει με όλους τους όρους της άδειας χρήσης τελικού χρήστη. Με τη μεταβίβαση του προϊόντος λογισμικού, η άδεια χρήσης που έχετε παύει να ισχύει αυτόματα.
β. Περιορισμοί. Δεν μπορείτε να ενοικιάσετε, να μισθώσετε ή να δανείσετε το προϊόν λογισμικού, να το χρησιμοποιήσετε για εμπορικού χαρακτήρα κοινή χρήση (timesharing) ή για υπηρεσιακή χρήση. Δεν μπορείτε να παραχωρήσετε σε τρίτους, να εκχωρήσετε ή να μεταβιβάσετε την άδεια του προϊόντος λογισμικού με τρόπο που δεν ορίζεται ρητά στην παρούσα άδεια χρήσης τελικού χρήστη.
5. ΔΙΚΑΙΩΜΑΤΑ ΚΥΡΙΟΤΗΤΑΣ. Όλα τα δικαιώματα πνευματικής ιδιοκτησίας του προϊόντος λογισμικού και της τεκμηρίωσης χρήστη ανήκουν στην κυριότητα της ΗΡ ή των προμηθευτών της και προστατεύονται από το νόμο, συμπεριλαμβανομένων, ενδεικτικά, του νόμου περί δικαιωμάτων πνευματικής ιδιοκτησίας των Η.Π.Α., του νόμου περί βιομηχανικού απορρήτου, του νόμου περί εμπορικών σημάτων καθώς και άλλων ισχυόντων νόμων και διατάξεων διεθνών συνθηκών. Απαγορεύεται να αφαιρέσετε στοιχεία αναγνώρισης του προϊόντος και επισημάνσεις περί δικαιωμάτων πνευματικής ιδιοκτησίας ή περιορισμών κυριότητας από το προϊόν λογισμικού.
6. ΠΕΡΙΟΡΙΣΜΟΣ ΓΙΑ ΤΗΝ ΑΠΟΣΥΜΠΙΛΗΣΗ. Απαγορεύεται η αποσυμπίληση (reverse engineering) ή η ανακατασκευή του πηγαίου ή του αντικειμενικού κώδικα (decompilation και disassembly) του προϊόντος λογισμικού, εκτός εάν αυτό αποτελεί δικαίωμα που ορίζεται από την ισχύουσα νομοθεσία πέραν των εν λόγω περιορισμών ή ορίζεται ρητώς από την παρούσα άδεια χρήσης τελικού χρήστη.
7. ΔΙΑΡΚΕΙΑ ΙΣΧΥΟΣ. Η παρούσα άδεια χρήσης ισχύει μέχρι να λυθεί ή να απορριφθεί. Η ισχύς της άδειας χρήσης τελικού χρήστη τερματίζεται επίσης αν προκύψουν περιπτώσεις που αναφέρονται σε άλλα σημεία της άδειας ή αν δεν υπάρξει συμμόρφωση με κάποιον όρο ή προϋπόθεση του παρόντος.
8. ΣΥΝΑΙΝΕΣΗ ΓΙΑ ΤΗ ΣΥΛΛΟΓΗ/ΧΡΗΣΗ ΔΕΔΟΜΕΝΩΝ.
α. Η HP χρησιμοποιεί αρχεία cookie και άλλα εργαλεία τεχνολογίας web για τη συλλογή ανώνυμων τεχνικών πληροφοριών σχετικά με το Λογισμικό HP και το Προϊόν HP που διαθέτετε. Τα δεδομένα αυτά θα χρησιμοποιηθούν για την παροχή αναβαθμίσεων και της σχετικής υποστήριξης ή των λοιπών υπηρεσιών που περιγράφονται στην Ενότητα 2. Η HP συλλέγει επίσης προσωπικές πληροφορίες, όπως διεύθυνση πρωτοκόλλου Internet (IP) ή άλλες αναγνωριστικές πληροφορίες του προϊόντος HP που διαθέτετε και τα δεδομένα που παρέχετε κατά τη δήλωση του προϊόντος σας HP. Εκτός από την παροχή αναβαθμίσεων και σχετικής υποστήριξης ή άλλων υπηρεσιών, τα δεδομένα αυτά θα χρησιμοποιηθούν για την αποστολή υλικού μάρκετινγκ προς εσάς (σε κάθε περίπτωση με την ρητή συναίνεσή σας όπου απαιτείται από το νόμο).
Στο βαθμό που επιτρέπεται από την ισχύουσα νομοθεσία, αποδεχόμενοι αυτούς τους όρους και προϋποθέσεις, συναινείτε στη συλλογή και χρήση ανώνυμων και προσωπικών δεδομένων από την HP, τις θυγατρικές και τις συνεργαζόμενες εταιρείες της, όπως περιγράφεται στην παρούσα Άδεια χρήσης τελικού χρήστη και στην πολιτική απορρήτου της HP www.hp.com/go/privacy
β. Συλλογή/Χρήση από τρίτους. Ορισμένα προγράμματα λογισμικού που περιλαμβάνονται στο Προϊόν ΗΡ παρέχονται και αδειοδοτούνται ξεχωριστά από άλλους προμηθευτές («Λογισμικό άλλων προμηθευτών»). Το Λογισμικό άλλων προμηθευτών μπορεί να εγκατασταθεί και να λειτουργεί στο Προϊόν ΗΡ ακόμα κι αν επιλέξετε να μην το ενεργοποιήσετε/αγοράσετε. Το Λογισμικό άλλων προμηθευτών μπορεί να συλλέγει και να αποστέλλει τεχνικές πληροφορίες σχετικά με το σύστημά σας (π.χ. διεύθυνση ΙΡ, μοναδικό αναγνωριστικό συσκευής, έκδοση εγκατεστημένου λογισμικού, κ.λπ.) και άλλα δεδομένα συστήματος. Οι πληροφορίες αυτές χρησιμοποιούνται από τον αντίστοιχο κατασκευαστή προκειμένου να καθοριστούν τεχνικά χαρακτηριστικά του συστήματος και να διασφαλιστεί ότι η έκδοση του λογισμικού που έχει εγκατασταθεί στο σύστημά σας είναι η πιο πρόσφατη. Εάν δεν θέλετε να επιτρέψετε στο Λογισμικό άλλων προμηθευτών να συλλέγει αυτές τις τεχνικές πληροφορίες ή να σας αποστέλλει αυτόματα ενημερωμένες εκδόσεις, θα πρέπει να καταργήσετε την εγκατάσταση του λογισμικού πριν συνδεθείτε στο Internet.
9. ΑΠΟΠΟΙΗΣΗ ΕΓΓΥΗΣΕΩΝ. ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗ ΝΟΜΟΘΕΣΙΑ, Η HP ΚΑΙ ΟΙ ΠΑΡΟΧΟΙ ΑΥΤΗΣ ΠΑΡΕΧΟΥΝ ΤΟ ΛΟΓΙΣΜΙΚΟ "ΩΣ ΕΧΕΙ" ΚΑΙ ΜΕ ΟΛΑ ΤΑ ΕΛΑΤΤΩΜΑΤΑ ΤΟΥ ΚΑΙ ΑΠΟΠΟΙΟΥΝΤΑΙ ΔΙΑ ΤΟΥ ΠΑΡΟΝΤΟΣ ΟΠΟΙΑΔΗΠΟΤΕ ΑΛΛΗ ΕΓΓΥΗΣΗ ΚΑΙ ΠΡΟΫΠΟΘΕΣΗ, ΡΗΤΗ, ΣΙΩΠΗΡΗ Ή ΝΟΜΙΚΗ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΤΩΝ ΕΓΓΥΗΣΕΩΝ ΚΥΡΙΟΤΗΤΑΣ ΚΑΙ ΜΗ ΠΡΟΣΒΟΛΗΣ ΔΙΚΑΙΩΜΑΤΩΝ ΤΡΙΤΩΝ, ΟΠΟΙΩΝΔΗΠΟΤΕ ΣΙΩΠΗΡΩΝ ΕΓΓΥΗΣΕΩΝ, ΥΠΟΧΡΕΩΣΕΩΝ Ή ΠΡΟΫΠΟΘΕΣΕΩΝ ΕΜΠΟΡΕΥΣΙΜΟΤΗΤΑΣ, ΙΚΑΝΟΠΟΙΗΤΙΚΗΣ ΠΟΙΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ ΚΑΙ ΑΠΟΥΣΙΑΣ ΙΩΝ. Σε κάποια κράτη/περιοχές δικαιοδοσίας δεν επιτρέπεται η εξαίρεση των σιωπηρών εγγυήσεων ή οι περιορισμοί στη διάρκεια των σιωπηρών εγγυήσεων. Συνεπώς, η αποποίηση ευθυνών που προαναφέρθηκε ενδέχεται να μην ισχύει εξολοκλήρου για εσάς.
ΣΤΗΝ ΑΥΣΤΡΑΛΙΑ ΚΑΙ ΤΗ ΝΕΑ ΖΗΛΑΝΔΙΑ, ΤΟ ΛΟΓΙΣΜΙΚΟ ΣΥΝΟΔΕΥΕΤΑΙ ΑΠΟ ΕΓΓΥΗΣΕΙΣ ΟΙ ΟΠΟΙΕΣ, ΣΥΜΦΩΝΑ ΜΕ ΤΗ ΝΟΜΟΘΕΣΙΑ ΠΡΟΣΤΑΣΙΑΣ ΤΩΝ ΚΑΤΑΝΑΛΩΤΩΝ ΤΗΣ ΑΥΣΤΡΑΛΙΑΣ ΚΑΙ ΤΗΣ ΝΕΑΣ ΖΗΛΑΝΔΙΑΣ, ΔΕΝ ΜΠΟΡΟΥΝ ΝΑ ΕΞΑΙΡΕΘΟΥΝ. ΟΙ ΚΑΤΑΝΑΛΩΤΕΣ ΠΟΥ ΔΙΑΜΕΝΟΥΝ ΣΤΗΝ ΑΥΣΤΡΑΛΙΑ ΔΙΚΑΙΟΥΝΤΑΙ ΑΝΤΙΚΑΤΑΣΤΑΣΗ Ή ΕΠΙΣΤΡΟΦΗ ΧΡΗΜΑΤΩΝ ΣΕ ΠΕΡΙΠΤΩΣΗ ΣΗΜΑΝΤΙΚΗΣ ΒΛΑΒΗΣ ΚΑΙ ΑΠΟΖΗΜΙΩΣΗ ΓΙΑ ΑΛΛΕΣ ΕΥΛΟΓΑ ΠΡΟΒΛΕΠΟΜΕΝΕΣ ΑΠΩΛΕΙΕΣ Ή ΖΗΜΙΕΣ. ΟΙ ΚΑΤΑΝΑΛΩΤΕΣ ΠΟΥ ΔΙΑΜΕΝΟΥΝ ΣΤΗΝ ΑΥΣΤΡΑΛΙΑ ΔΙΚΑΙΟΥΝΤΑΙ ΕΠΙΣΗΣ ΕΠΙΣΚΕΥΗ Ή ΑΝΤΙΚΑΤΑΣΤΑΣΗ ΤΟΥ ΛΟΓΙΣΜΙΚΟΥ ΣΕ ΠΕΡΙΠΤΩΣΗ ΠΟΥ Η ΠΟΙΟΤΗΤΑ ΤΟΥ ΔΕΝ ΕΙΝΑΙ ΑΠΟΔΕΚΤΗ ΚΑΙ ΤΟ ΠΡΟΒΛΗΜΑ ΔΕΝ ΛΟΓΙΖΕΤΑΙ ΩΣ ΣΗΜΑΝΤΙΚΗ ΒΛΑΒΗ. ΟΙ ΚΑΤΑΝΑΛΩΤΕΣ ΠΟΥ ΔΙΑΜΕΝΟΥΝ ΣΤΗ ΝΕΑ ΖΗΛΑΝΔΙΑ ΚΑΙ ΠΡΟΜΗΘΕΥΟΝΤΑΙ ΑΓΑΘΑ ΓΙΑ ΠΡΟΣΩΠΙΚΗ Ή ΟΙΚΙΑΚΗ ΧΡΗΣΗ Ή ΚΑΤΑΝΑΛΩΣΗ ΚΑΙ ΟΧΙ ΓΙΑ ΕΠΑΓΓΕΛΜΑΤΙΚΟΥΣ ΣΚΟΠΟΥΣ ("ΚΑΤΑΝΑΛΩΤΕΣ ΝΕΑΣ ΖΗΛΑΝΔΙΑΣ") ΔΙΚΑΙΟΥΝΤΑΙ ΕΠΙΣΚΕΥΗ, ΑΝΤΙΚΑΤΑΣΤΑΣΗ Ή ΕΠΙΣΤΡΟΦΗ ΧΡΗΜΑΤΩΝ ΣΕ ΠΕΡΙΠΤΩΣΗ ΒΛΑΒΗΣ ΚΑΙ ΑΠΟΖΗΜΙΩΣΗ ΓΙΑ ΑΛΛΕΣ ΕΥΛΟΓΑ ΠΡΟΒΛΕΠΟΜΕΝΕΣ ΑΠΩΛΕΙΕΣ Ή ΖΗΜΙΕΣ.
10. ΠΕΡΙΟΡΙΣΜΟΣ ΕΥΘΥΝΗΣ. Εφόσον επιτρέπεται από την ισχύουσα νομοθεσία και κατά παρέκκλιση οποιωνδήποτε ζημιών μπορεί να προκύψουν, η συνολική ευθύνη της HP και τον παρόχων υπηρεσιών αυτής στο πλαίσιο της παρούσας Άδειας χρήσης τελικού χρήστη και η μοναδική αποζημίωση που δικαιούστε για τα ανωτέρω περιορίζεται στο μέγιστο ποσό που έχετε καταβάλλει ξεχωριστά για το Προϊόν Λογισμικού ή στα 5,00 δολάρια ΗΠΑ. ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΙ ΤΟ ΙΣΧΥΟΝ ΔΙΚΑΙΟ, Η ΗΡ Ή ΟΙ ΠΡΟΜΗΘΕΥΤΕΣ ΤΗΣ ΔΕΝ ΕΙΝΑΙ ΣΕ ΚΑΜΙΑ ΠΕΡΙΠΤΩΣΗ ΥΠΕΥΘΥΝΟΙ ΓΙΑ ΕΝΔΕΧΟΜΕΝΕΣ ΕΙΔΙΚΕΣ, ΣΥΜΠΤΩΜΑΤΙΚΕΣ, ΕΜΜΕΣΕΣ Ή ΠΑΡΕΠΟΜΕΝΕΣ ΖΗΜΙΕΣ, ΣΥΜΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΗΣ ΑΠΩΛΕΙΑΣ ΚΕΡΔΩΝ, ΑΠΟΡΡΗΤΩΝ Ή ΛΟΙΠΩΝ ΠΛΗΡΟΦΟΡΙΩΝ, ΤΗΣ ΔΙΑΚΟΠΗΣ ΕΡΓΑΣΙΩΝ, ΤΗΣ ΣΩΜΑΤΙΚΗΣ ΒΛΑΒΗΣ Ή ΤΗΣ ΠΑΡΑΒΙΑΣΗΣ ΤΗΣ ΙΔΙΩΤΙΚΟΥ ΑΠΟΡΡΗΤΟΥ ΠΟΥ ΘΑ ΠΡΟΚΥΨΟΥΝ ΜΕ ΟΠΟΙΟΝΔΗΠΟΤΕ ΤΡΟΠΟ ΑΠΟ ΤΗ ΧΡΗΣΗ ΤΟΥ ΠΡΟΪΟΝΤΟΣ ΛΟΓΙΣΜΙΚΟΥ, ΑΠΟ ΣΧΕΤΙΚΕΣ ΕΝΕΡΓΕΙΕΣ Ή ΑΠΟ ΤΗΝ ΑΔΥΝΑΜΙΑ ΧΡΗΣΗΣ ΤΟΥ ΠΡΟΪΟΝΤΟΣ Ή ΠΟΥ ΑΦΟΡΟΥΝ ΜΕ ΑΛΛΟΝ ΤΡΟΠΟ ΚΑΠΟΙΑ ΑΠΟ ΤΙΣ ΔΙΑΤΑΞΕΙΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΤΕΛΙΚΟΥ ΧΡΗΣΤΗ, ΑΚΟΜΑ ΚΑΙ ΑΝ Η ΗΡ Ή ΚΑΠΟΙΟΣ ΠΡΟΜΗΘΕΥΤΗΣ ΤΗΣ ΓΝΩΡΙΖΑΝ ΤΟ ΕΝΔΕΧΟΜΕΝΟ ΑΥΤΩΝ ΤΩΝ ΖΗΜΙΩΝ ΚΑΙ ΑΚΟΜΑ ΚΑΙ ΑΝ Η ΑΠΟΖΗΜΙΩΣΗ ΔΕΝ ΑΝΤΑΠΟΚΡΙΝΕΤΑΙ ΣΤΟΝ ΟΥΣΙΑΣΤΙΚΟ ΣΚΟΠΟ ΤΗΣ. Σε κάποια κράτη/περιοχές δικαιοδοσίας δεν επιτρέπεται η εξαίρεση ή ο περιορισμός των συμπτωματικών ή παρεπόμενων ζημιών. Συνεπώς, ο περιορισμός ή η εξαίρεση που προαναφέρθηκαν ενδέχεται να μην ισχύουν εξολοκλήρου για εσάς.
11. ΠΕΛΑΤΕΣ ΚΥΒΕΡΝΗΣΗΣ ΤΩΝ Η.Π.Α. Σύμφωνα με τους αμερικανικούς ομοσπονδιακούς κανονισμούς FAR 12.211 και 12.212, η άδεια για το λογισμικό εμπορικών υπολογιστών, την τεκμηρίωση λογισμικού υπολογιστών και τα τεχνικά δεδομένα εμπορικών ειδών εκχωρείται στην κυβέρνηση των Η.Π.Α. στα πλαίσια της τυπικής εμπορικής άδειας χρήσης της ΗΡ.
12. ΣΥΜΜΟΡΦΩΣΗ ΜΕ ΤΟΝ ΝΟΜΟ. Απαιτείται συμμόρφωση με όλους τους νόμους και κανονισμούς των Η.Π.Α. και άλλων χωρών ("νομοθεσία περί εξαγωγών") ώστε να εξασφαλιστεί ότι το προϊόν λογισμικού (1) δεν εξάγεται άμεσα ή έμμεσα παραβιάζοντας τη νομοθεσία περί εξαγωγών ή (2) δεν χρησιμοποιείται για σκοπό που απαγορεύει η νομοθεσία περί εξαγωγών, συμπεριλαμβανομένης ενδεικτικά της εξάπλωσης πυρηνικών, χημικών ή βιολογικών όπλων.
13. ΙΚΑΝΟΤΗΤΑ ΚΑΙ ΕΞΟΥΣΙΟΔΟΤΗΣΗ ΓΙΑ ΤΗ ΣΥΝΑΨΗ ΣΥΜΒΑΣΗΣ. Δηλώνετε πως είστε ενήλικος σύμφωνα με το όριο ενηλικίωσης στη χώρα διαμονής σας και, αν απαιτείται, είστε δεόντως εξουσιοδοτημένος από τον εργοδότη σας για να προβείτε στη σύναψη της παρούσας σύμβασης.
14. ΙΣΧΥΟΝ ΔΙΚΑΙΟ. Η παρούσα Άδεια χρήσης τελικού χρήστη διέπεται από τους νόμους της χώρας στην οποία αγοράστηκε ο εξοπλισμός.
15. ΠΛΗΡΗΣ ΣΥΜΒΑΣΗ. Η παρούσα άδεια χρήσης τελικού χρήστη (συμπεριλαμβανομένου οποιουδήποτε παραρτήματος ή τροποποίησης που συνοδεύει το προϊόν HP) αποτελεί την πλήρη συμφωνία ανάμεσα σε εσάς και την ΗΡ όσον αφορά το προϊόν λογισμικού και υπερισχύει όλων των προηγούμενων ή σύγχρονων προφορικών ή έγγραφων συνεννοήσεων, προτάσεων και δηλώσεων σχετικά με το προϊόν λογισμικού ή οποιοδήποτε άλλο ζήτημα που καλύπτει η παρούσα άδεια χρήσης τελικού χρήστη.
Σε περίπτωση που οι όροι των συμβολαίων ή των προγραμμάτων υπηρεσιών τεχνικής υποστήριξης της ΗΡ αντιτίθενται στους όρους της παρούσας άδειας χρήσης τελικού χρήστη, υπερισχύουν οι όροι της άδειας χρήσης.
© Copyright 2015 HP Development Company, L.P.
Οι πληροφορίες που περιέχονται στο παρόν έγγραφο μπορεί να αλλάξουν χωρίς προειδοποίηση. Όλα τα άλλα ονόματα προϊόντων που αναφέρονται στο παρόν μπορεί να είναι εμπορικά σήματα που ανήκουν στις αντίστοιχες εταιρείες τους. Στο βαθμό που επιτρέπεται από την ισχύουσα νομοθεσία, οι μοναδικές εγγυήσεις για τα προϊόντα και τις υπηρεσίες της HP είναι αυτές που ορίζονται στις ρητές δηλώσεις εγγύησης που συνοδεύουν αυτά τα προϊόντα και τις υπηρεσίες. Τίποτα από όσα αναφέρονται στο παρόν δεν πρέπει να ερμηνευτεί ως πρόσθετη εγγύηση. Στο βαθμό που επιτρέπεται από την ισχύουσα νομοθεσία, η HP δεν φέρει ευθύνη για τεχνικά ή συντακτικά σφάλματα ή παραλείψεις του παρόντος.
Πρώτη έκδοση: Αύγουστος 2015
817678-151