817678-261.fm

Лицензионно споразумение с крайния потребител

ПРОЧЕТЕТЕ ВНИМАТЕЛНО ПРЕДИ ДА ИЗПОЛЗВАТЕ ОБОРУДВАНЕТО:

Това Лицензионно споразумение с краен потребител ("ЛСКП") е правно споразумение между (а) вас (физическо или юридическо лице) и (б) HP Inc. ("HP"), което управлява използването на всеки Софтуерен продукт, инсталиран или достъпен от HP за използване с продукта на HP ("Продукт на HP"), който не е предмет на отделно лицензионно споразумение между вас и HP или негови доставчици. Другият софтуер може да включва ЛСКП в онлайн документацията си. Терминът "Софтуерен продукт" означава компютърен софтуер и може да включва мултимедия, печатни материали и онлайн или електронна документация.

ЛСКП на Продукт на HP може да е придружено от допълнение или поправка.

ПРАВАТА ПО ОТНОШЕНИЕ НА СОФТУЕРНИЯ ПРОДУКТ СЕ ПРЕДОСТАВЯТ ЕДИНСТВЕНО АКО ПРИЕМЕТЕ ВСИЧКИ ПРАВИЛА И УСЛОВИЯ НА НАСТОЯЩОТО ЛСКП. КАТО ИНСТАЛИРАТЕ, КОПИРАТЕ, ИЗТЕГЛЯТЕ ИЛИ ИЗПОЛЗВАТЕ СОФТУЕРНИЯ ПРОДУКТ ПО ДРУГ НАЧИН, ВИЕ ПРИЕМАТЕ ПРАВИЛАТА НА ТОВА ЛСКП. АКО НЕ ПРИЕМЕТЕ ТЕЗИ ЛИЦЕНЗИОННИ ПРАВИЛА, ЕДИНСТВЕНАТА КОМПЕНСАЦИЯ Е ДА ВЪРНЕТЕ ЦЕЛИЯ НЕИЗПОЛЗВАН ПРОДУКТ (ХАРДУЕРЕН ИЛИ СОФТУЕРЕН) В СРОК ОТ 14 ДНИ ЗА ВЪЗСТАНОВЯВАНЕ НА СУМАТА, КОЕТО Е ПРЕДМЕТ НА СЪОТВЕТНИТЕ ПРАВИЛА ЗА ВЪЗСТАНОВЯВАНЕ СПОРЕД МЯСТОТО НА ПОКУПКАТА.

1. ПРЕДОСТАВЯНЕ НА ЛИЦЕНЗИЯ. HP ви предоставя следните права, при условие че изпълнявате всички правила и условия на това ЛСКП:

a. Употреба. Имате право да използвате Софтуерния продукт на един компютър ("Вашият компютър"). Ако Софтуерният продукт е предоставен по интернет и първоначално е бил лицензиран за употреба на повече от един компютър, имате право да инсталирате и използвате Софтуерния продукт само на тези компютри. Нямате право да разделяте на части Софтуерния продукт с цел използването му на повече от един компютър. Нямате право да разпространявате Софтуерния продукт. Имате право да зареждате Софтуерния продукт във временната памет на Вашия компютър (RAM) с цел използването му.

б. Съхранение. Имате право да копирате Софтуерния продукт в локалната памет или в устройство за съхранение на продукта на HP.

в. Копиране. Имате право да правите архивни и резервни копия на Софтуерния продукт, при условие че копието включва всички оригинални съобщения и марки на Софтуерния продукт и че се използва само с цел архивиране.

г. Запазване на права. HP и неговите доставчици си запазват всички права, които не са изрично предоставени в настоящото ЛСКП.

д. Свободен софтуер. Независимо от правилата и условията на това ЛСКП, целият или част от Софтуерния продукт, който включва неоригинален софтуер на HP или софтуер, предоставен с обществена лицензия от друга страна ("Свободен софтуер"), ви се лицензира в съответствие с правилата и условията на лицензионното споразумение, придружаващо свободния софтуер във формата на отделно споразумение, лист или електронни условия, приети преди изтегляне. Използването на свободния софтуер се подчинява изцяло на правилата и условията на гореупоменатата лицензия.

е. Възстановяване. Всяко решение за възстановяване на софтуер, предоставено заедно с/за Продукта на HP на твърд диск, външен носител (флопидиск, компактдиск или DVD диск) или друга форма, може да се използва единствено за възстановяване на твърдия диск на Продукта на HP, с/за който е закупено решението за възстановяване. Използването на софтуер на операционната система на Microsoft, който е вграден в решението за възстановяване, се управлява от Лицензионното споразумение на Microsoft.

2. НАДСТРОЙКИ. За да използвате Софтуерен продукт, който представлява надстройка, трябва първо да сте лицензирани за оригиналния Софтуерен продукт на HP и да можете да го надстройвате. След надстройка нямате право повече да използвате оригиналния Софтуерен продукт, който е представлява база за правото ви да го надстроите. Като използвате Софтуерния продукт, Вие също така се съгласявате, че HP може автоматично да осъществява достъп до Вашия Продукт на HP, когато е свързан към интернет, за да проверява версията или състоянието на определени Софтуерни продукти, и че също така може автоматично да изтегля или инсталира надстройки или актуализации към такива Софтуерни продукти на Вашия Продукт на HP, за да предостави нови версии или актуализации, необходими за поддържането на функционалността, производителността и защитата на Софтуера на HP и Вашия Продукт на HP, както и да улесни предоставянето на поддръжка или други услуги, предоставяни от Вас. В определени случаи, както и в зависимост от типа на надстройката или актуализацията, ще получавате известявания (чрез изскачащи прозорци или по други начини).

3. ДОПЪЛНИТЕЛЕН СОФТУЕР. Това ЛСКП се отнася за актуализации или допълнения към оригиналния Софтуерен продукт на HP, освен ако HP не предостави допълнителни правила към актуализацията или допълнението. В случай на противоречие между условията допълнителните имат предимство.

4. ПРЕХВЪРЛЯНЕ.

a. Трета страна. Първоначалният потребител на Софтуерния продукт има право да прехвърли еднократно Софтуерния продукт на друг краен потребител. Прехвърлянето трябва да включва всички компоненти, мултимедийни и печатни материали, това ЛСКП и, ако е нужно, Сертификат за автентичност. Прехвърлянето не може да е непряко, напр. възлагане. Преди прехвърлянето крайният потребител приемник трябва да приеме всички условия на ЛСКП. При прехвърлянето на Софтуерния продукт вашата лицензия автоматично се прекратява.

б. Ограничения. Нямате право да отдавате под наем, лизинг или да заемате Софтуерния продукт, или да го използвате с търговска цел или на работно място. Нямате право да лицензирате, възлагате или прехвърляте лицензията или Софтуерния продукт освен в съответствие с указанията в това ЛСКП.

5. ПРАВА ВЪРХУ ТЪРГОВСКИТЕ МАРКИ. Всички права за интелектуална собственост в Софтуерния продукт и потребителската документация се притежават от HP или неговите доставчици и за защитени от закона, вкл., но без ограничение от законите за авторско право на САЩ, законите за търговска тайна и законите за търговски марки, както и от други приложими закони и международни разпоредби. Нямате право да отстранявате марка на продукт, съобщения за авторски права или други ограничения за търговски марки от Софтуерния продукт.

6. ОГРАНИЧЕНИЯ ЗА ОБРАТНО КОНСТРУИРАНЕ. Нямате право да конструирате обратно, да декомпилирате или разглобявате Софтуерния продукт, освен и само в степента, указана в приложим закон, въпреки това ограничение, или ако това е изрично разрешено в настоящото ЛСКП.

7. СРОК. Това ЛСКП е валидно, докато не бъде прекратено или отхвърлено. Това ЛСКП се прекратява и според указаните условия в него или ако не изпълнявате правилата и условията.

8. СЪГЛАСИЕ ЗА СЪБИРАНЕ/ИЗПОЛЗВАНЕ НА ДАННИ.

a. HP ще използва бисквитки и други инструменти за уеб технологии, за да събира анонимна техническа информация, свързана със Софтуера на HP и Вашия Продукт на HP. Тези данни ще се използват за предоставяне на надстройките и свързаната поддръжка или други услуги, описани в Раздел 2. HP също така ще събира лична информация, включително вашия IP адрес или друга информация за уникална идентификация, свързана с Вашия Продукт на HP, както и данните, предоставени от Вас при регистрацията на Вашия Продукт на HP. Както за предоставяне на надстройките и свързаната поддръжка или други услуги, така тези данни ще се използват и за изпращане на маркетингови материали на Вас (във всеки случай с Вашето изрично съгласие, където се изисква от приложимото законодателство).

До степента, позволена от приложимото законодателство, с приемането на тези правила и условия Вие се съгласявате със събирането и използването на анонимни и лични данни от страна на HP и нейните филиали според описаното в това ЛСКП и според допълнително описаното в политиката за поверителност на HP на адрес www.hp.com/go/privacy.

б. Събиране/Използване от Трети лица. Някои софтуерни програми, включени във Вашия Продукт на НР, са предоставени и отделно лицензирани за Вас от доставчици трети лица ("Софтуер на трети лица"). Софтуерът на трети лица може да е инсталиран и готов за работа на Вашия Продукт на НР дори ако изберете да не активирате/закупувате такъв софтуер. Софтуерът на трети лица може да събира и предава техническа информация за Вашата система (например IP адрес, уникален идентификатор на устройство, версия на инсталиран софтуер и т.н.) и други системни данни. Тази информация се използва от третите лица, за да се идентифицират техническите системни атрибути и за да е сигурно, че най-актуалната версия на софтуера е инсталирана на Вашата система. Ако не искате Софтуерът на трети лица да събира тази техническа информация или автоматично да Ви изпраща актуализации на версията, трябва да деинсталирате софтуера, преди да се свържете към интернет.

9. ОТКАЗ ОТ ГАРАНЦИИ. В МАКСИМАЛНАТА СТЕПЕН, ПОЗВОЛЕНА ОТ ПРИЛОЖИМОТО ЗАКОНОДАТЕЛСТВО, HP И НЕЙНИТЕ ДОСТАВЧИЦИ ПРЕДОСТАВЯТ СОФТУЕРНИЯ ПРОДУКТ В СЪСТОЯНИЕТО, В КОЕТО Е, И С ВСИЧКИ НЕИЗПРАВНОСТИ И С НАСТОЯЩОТО ОТХВЪРЛЯ ВСЯКАКВИ ДРУГИ ГАРАНЦИИ И УСЛОВИЯ НЕЗАВИСИМО ДАЛИ ИЗРИЧНИ, ПОДРАЗБИРАЩИ СЕ, ИЛИ ЗАКОННИ, ВКЛЮЧИТЕЛНО, НО БЕЗ ОГРАНИЧЕНИЕ ГАРАНЦИИ ЗА ПРАВО НА СОБСТВЕНОСТ И НЕНАРУШЕНИЕ, ВСЯКАКВИ ПОДРАЗБИРАЩИ СЕ ГАРАНЦИИ, ЗАДЪЛЖЕНИЯ ИЛИ УСЛОВИЯ ЗА ТЪРГОВИЯ, ЗАДОВОЛИТЕЛНО КАЧЕСТВО ИЛИ ГОДНОСТ ЗА ОПРЕДЕЛЕНА ЦЕЛ, КАКТО И ЗА ЛИПСА НА ВИРУСИ ПО ОТНОШЕНИЕ НА СОФТУЕРНИЯ ПРОДУКТ. В някои щати/юрисдикции изключването на подразбиращите се гаранции или ограничения не е разрешено, докато те са валидни, поради което отказът от гаранции по-горе може да не е изцяло валиден за вас.

В АВСТРАЛИЯ И НОВА ЗЕЛАНДИЯ СОФТУЕРЪТ СЕ ПРЕДОСТАВЯ С ГАРАНЦИИ, КОИТО НЕ МОЖЕ ДА СЕ ИЗКЛЮЧАТ ПО СИЛАТА НА ЗАКОНОДАТЕЛСТВОТО ЗА ПОТРЕБИТЕЛЯ В АВСТРАЛИЯ И НОВА ЗЕЛАНДИЯ. АВСТРАЛИЙСКИТЕ ПОТРЕБИТЕЛИ ИМАТ ПРАВО НА ЗАМЯНА ИЛИ ВЪЗСТАНОВЯВАНЕ НА СУМАТА ЗА ГОЛЯМА ПОВРЕДА И НА КОМПЕНСАЦИЯ ЗА ДРУГИ НОРМАЛНО ПРЕДВИДИМИ ЗАГУБИ ИЛИ ЩЕТИ. АВСТРАЛИЙСКИТЕ ПОТРЕБИТЕЛИ СЪЩО ТАКА ИМАТ ПРАВО ДА ИМ СЕ ПОПРАВИ ИЛИ ЗАМЕНИ СОФТУЕРЪТ, АКО КАЧЕСТВОТО МУ Е НЕПРИЕМЛИВО И ПОВРЕДАТА НЕ СЕ СЧИТА ЗА ГОЛЯМА ПОВРЕДА. ПОТРЕБИТЕЛИТЕ ОТ НОВА ЗЕЛАНДИЯ, КОИТО ЗАКУПУВАТ СТОКИ ЗА ЛИЧНА ИЛИ ДОМАШНА УПОТРЕБА ИЛИ КОНСУМАЦИЯ, А НЕ ЗА БИЗНЕС ЦЕЛИ ("ПОТРЕБИТЕЛИ ОТ НОВА ЗЕЛАНДИЯ"), ИМАТ ПРАВО НА ПОПРАВКА, ЗАМЯНА ИЛИ ВЪЗСТАНОВЯВАНЕ НА СУМАТА ЗА ПОВРЕДА И НА КОМПЕНСАЦИЯ ЗА ДРУГИ НОРМАЛНО ПРЕДВИДИМИ ЗАГУБИ ИЛИ ЩЕТИ.

10. ОГРАНИЧЕНИЕ НА ОТГОВОРНОСТТА. Предмет на местното законодателство, независимо от щетите, които можете да понесете, пълната отговорност на HP и нейните доставчици според това ЛСКП, както и единствената компенсация за вас по отношение на всичко гореспоменато, се свежда до по-голямото от двете – сумата, която е платена от Вас отделно за Софтуерния продукт, или 5 щ.д. В МАКСИМАЛНАТА СТЕПЕН, ПОЗВОЛЕНА ОТ ПРИЛОЖИМОТО ЗАКОНОДАТЕЛСТВО, HP ИЛИ НЕГОВИТЕ ДОСТАВЧИЦИ В НИКАКЪВ СЛУЧАЙ НЕ НОСЯТ ОТГОВОРНОСТ ЗА КАКВИТО И ДА Е СПЕЦИАЛНИ, СЛУЧАЙНИ, НЕПРЕКИ ИЛИ ЗАКОНОМЕРНИ ЩЕТИ, ВКЛ., НО БЕЗ ОГРАНИЧЕНИЯ ЩЕТИ ОТ ЗАГУБЕНИ ПОЛЗИ ИЛИ ЗАГУБА НА ПОВЕРИТЕЛНА ИЛИ ДРУГА ИНФОРМАЦИЯ, ЗА ПРЕКЪСВАНЕ НА РАБОТАТА, НАРАНЯВАНЕ, РАЗКРИВАНЕ НА ЛИЧНИ ДАННИ ВСЛЕДСТВИЕ ИЗПОЛЗВАНЕТО ИЛИ НЕВЪЗМОЖНОСТТА ЗА ИЗПОЛЗВАНЕ НА СОФТУЕРНИЯ ПРОДУКТ, ИЛИ ЩЕТИ, СВЪРЗАНИ С НАРЕДБИТЕ В ТОВА ЛСКП, ДОРИ АКО HP ИЛИ НЕГОВ ДОСТАВЧИК СА БИЛИ ПРЕДУПРЕДЕНИ ЗА ВЪЗМОЖНОСТТА ОТ ТАКИВА ЩЕТИ И ДОРИ АКО КОМПЕНСАЦИЯТА НЕ ИЗПЪЛНИ ПЪРВОНАЧАЛНОТО СИ ПРЕДНАЗНАЧЕНИЕ. В някои щати/юрисдикции изключването или ограничаването на случайните или закономерните гаранции не е разрешено, поради което отказът или ограничението по-горе може да не са изцяло валидни за вас.

11. КЛИЕНТИ НА АМЕРИКАНСКОТО ПРАВИТЕЛСТВО. В съответствие с FAR 12.211 и 12.212 търговският компютърен софтуер, неговата документация и техническите данни за търговски продукти се лицензират на Правителството на САЩ според стандартна търговска лицензия на HP.

12. СЪОТВЕТСТВИЕ СЪС ЗАКОНИТЕ ЗА ЕКСПОРТИРАНЕ. Трябва да съблюдавате всички закони и наредби на САЩ и другите страни ("Закони за експортиране") с цел да гарантирате, че Софтуерният продукт (1) не се експортира в пряко или непряко нарушение на Законите за експортиране или (2) не се използва за цел, която е забранена от тези закони, вкл., но без ограничение до разработването на ядрени, химически или биологични оръжия.

13. ОБХВАТ И ЗАКОНОСЪОБРАЗНОСТ НА ДОГОВОРА. Вие декларирате, че сте навършили пълнолетие в съответния щат, или че сте надлежно упълномощен(а) от вашия работодател да подпишете този договор.

14. ПРИЛОЖИМО ЗАКОНОДАТЕЛСТВО. Това ЛСКП се ръководи от законодателството на държавата, в която е закупено оборудването.

15. ЦЯЛОТО СПОРАЗУМЕНИЕ. Това ЛСКП (вкл. неговите допълнения и приложения, придружаващи продукта на HP) е цялостното споразумение между вас и HP по отношение на Софтуерния продукт и замества всички предишни и междувременни устни и писмени уговорки, предложения и декларации във връзка със Софтуерния продукт, както и предназначението на това ЛСКП. Доколкото политиката или програмите на HP за поддръжка противоречат на условията на това ЛСКП, предимство имат условията на това ЛСКП.

© Copyright 2015 HP Development Company, L.P.

Информацията, съдържаща се в тук, подлежи на промяна без предизвестие. Всички други имена на продукти, споменати тук, може да са търговски марки на съответните им фирми. До позволената от приложимото законодателство степен, единствените гаранции, валидни за продуктите и услугите на HP, са изрично описани в гаранционните условия към тези продукти и услуги. Нищо от съдържащото се в този документ не трябва да се подразбира като допълнителна гаранция. До позволената от приложимото законодателство степен, HP не носи отговорност за технически или редакционни грешки или пропуски, съдържащи се в този документ.

Първо издание: август 2015 г.

817678-261