xxxxxx-001.fm
Author: caille

Lõppkasutaja litsentsileping
LUGEGE SEE LEPING ENNE SEADME KASUTAMIST PÕHJALIKULT LÄBI
Kesolevloä̃ppkasutajalitsentsileping(„litsentsileping” onseaduslikdokument misonsõlmitud (a) teie (füüsiline või juriidiline isik) ja (b) HP Inc. („HP”) vahel ning millega sätestatakse mis tahes tarkvaratoote kasutamine, mis on installitud tootesse või mida pakutakse HP poolt teie HP toote jaoks („HP toode”), millele ei rakendu muud teie ja HP või tema tarnijate vahelised litsentsilepingud. Teistes tarkvaratoodetes võib litsentsileping olla veebidokumentatsiooni osa. Termin „tarkvaratoode” tähendab arvutitarkvara ning võib hõlmata ka muid meediume, trükitud materjale ning veebipõhiseid või elektroonilisi dokumente.
HP tootega võib kaasas olla käesoleva litsentsilepingu parandus või lisa.
TARKVARATOOTE KASUTUSÕIGUS ANTAKSE TEILE VAID SEL JUHUL, KUI NÕUSTUTE KÄESOLEVA LITSENTSILEPINGU KÕIKIDE TINGIMUSTEGA. KÄESOLEVA TARKVARATOOTE ALLALAADIMINE, KOPEERIMINE VÕI MUUL MOEL KASUTAMINE KINNITAB, ET OLETE LITSENTSILEPINGU TINGIMUSTEGA NÕUSTUNUD. KUI TE EI NÕUSTU KÄESOLEVA LITSENTSILEPINGU TINGIMUSTEGA, ON TEIL VÕIMALIK KASUTAMATA TOODE TERVIKUNA (RIIST- JA TARKVARA) 14 PÄEVA JOOKSUL TAGASTADA NING OSTUKOHAS KEHTIVATE HÜVITUSTINGIMUSTE ALUSEL HÜVITUST SAADA.
1. LITSENTSI ANDMINE. Kui nõustute käesoleva litsentsilepingu tingimustega, annab HP teile järgmised õigused.
a. Kasutamine. Tarkvaratoodet on lubatud kasutada ühes arvutis („teie arvuti”). Kui saite tarkvaratoote Interneti kaudu ning see oli algselt litsentsitud kasutamiseks mitmes arvutis, võite installida ja kasutada tarkvaratoodet vaid nendes arvutites. Teil ei ole lubatud tarkvaratoote osasid lahutada mitmes arvutis kasutamise eesmärgil. Teil ei ole lubatud tarkvaratoodet levitada. Tarkvaratoote kasutamise eesmärgil võite laadida tarkvaratoote oma arvuti muutmällu (RAM).
b. Salvestamine. Te võite kopeerida tarkvaratoote HP seadme kohalikku mällu või salvestusseadmesse.
c. Kopeerimine. Teil on lubatud teha tarkvaratoote arhiivi- või varunduskoopia, kuid üksnes tingimusel, et koopia sisaldab algupärase tarkvaratoote omandiõigustega seotud teavet ning seda kasutatakse üksnes varunduseesmärkidel.
d. Õiguste säilitamine. HP ja tema tarnijad jätavad endale kõik õigused, mida ei ole käesolevas litsentsilepingus selgesõnaliselt väljendatud.
e. Vabavara. Käesoleva litsentsilepingu tingimustest sõltumatult on tarkvaratootes sisalduva tervik- või osalise toote, mis ei kuulu HP omandisse või mille kasutamine toimub kolmanda osapoole avaliku litsentsi alusel („vabavara”), kasutamine sätestatud taolise vabavaralise toote litsentsilepingu tingimustega, ükskõik kas see esitatakse diskreetse lepingu, Interneti vahendusel sõlmitava lepingu või elektroonilise lepingu vormis, mille tingimustega nõustutakse allalaadimise faasis. Taolise vabavara kasutamine on sätestatud üksnes eelnimetatud litsentsi tingimustega.
f. Taastelahendus. Mis tahes taastelahendust, mis on HP tootega kaasas või toote jaoks saadaval, kas kõvakettal, väliskandjal (nt flopiketas, CD või DVD) või mis tahes muul kujul, tohib kasutada ainult selle HP toote kõvaketta taastamiseks, millega taastelahendus on kaasas või mille jaoks see on saadaval. Nimetatud taastelahenduses sisalduva Microsofti operatsioonisüsteemi tarkvara kasutamist sätestab Microsofti litsentsileping.
2. UUENDUSED. Uuendusena käsitletava tarkvaratoote kasutamiseks peab teil olema algupärase, HP poolt tunnustatud tarkvaratoote kasutusõigus. Uuendamise järgselt ei tohi te algupärast tarkvaratoodet, mis oli aluseks uuendamisele, enam kasutada. Tarkvaratoodet kasutades olete te ühtlasi nõus, et Interneti-ühenduse korral võib HP pääseda automaatselt juurde teie HP tootele, et kontrollida teatud tarkvaratoodete versiooni või olekut, ning võib selliste tarkvaratoodete uuendusi või värskendusi teie HP toote jaoks automaatselt alla laadida ja installida, et pakkuda uusi versioone või värskendusi, mis on vajalikud HP tarkvara ja teie HP toote funktsionaalsuse, jõudluse või turvalisuse säilitamiseks ning toe või muude teenuste pakkumise hõlbustamiseks. Teatud juhtudel ja olenevalt uuenduse või värskenduse tüübist antakse teile neist teada (hüpikakende kaudu või muul viisil) ning sellega võib kaasneda vajadus uuendus- või värskendusprotsess käivitada.
3. TÄIENDAV TARKVARA. Kui HP ei rakenda uuenduste ja täienduste suhtes muid kasutustingimusi, kehtib käesolev litsentsileping HP algupärase tarkvaratoote kõikidele uuendustele ja lisadele. Kui need tingimused on vastuolulised, kehtivad muud tingimused.
4. EDASIANDMINE.
a. Kolmas osapool. Tarkvaratoote esimene kasutaja võib anda tarkvaratoote teisele lõppkasutajale ühe korra edasi. Edasiandmine peab sisaldama toote kõiki osasid, infokandjaid, trükitud materjale, käesolevat litsentsilepingut ning olemasolu korral ka autentsussertifikaati. Taoline edasiandmine ei tohi olla kaudne edasitoimetamine, nt kaubasaadetisena. Enne edasiandmist peab edasiantava toote vastuvõtja nõustuma litsentsilepingu tingimustega. Tarkvaratoote edasiandmisel lõppevad automaatselt teile antud õigused.
b. Piirangud. Teil ei ole lubatud tarkvaratoodet rentida, liisida, laenutada ega kasutada kommertslikel või ärilistel eesmärkidel. Teil ei ole lubatud tarkvaratoodet all-litsentsida ega litsentsi edasi anda, välja arvatud käesolevas litsentsilepingus selgesõnaliselt toodud tingimustel.
5. OMANIKUÕIGUS. Kõik tarkvaratoote ja sellega kaasneva dokumentatsiooni intellektuaalse omandi õigused kuuluvad HP-le või tema tarnijatele ning on kaitstud vastavate seadustega, sealhulgas USA autorikaitse, ärisaladuse ja kaubamärgiseadusega ning teiste rakendatavate seadustega ning rahvusvaheliste konventsioonidega. Teil ei ole õigust eemaldada tarkvaratootelt toote identifikaatoreid ning autori- ja omandiõigusi puudutavat teavet.
6. PÖÖRDPROJEKTEERIMISE PIIRANGUD. Teil ei ole lubatud tarkvaratoodet pöördprojekteerida, dekompileerida ega lahti monteerida, välja arvatud juhul, kui see on käesolevast litsentsilepingust sõltumatult kehtivate seadustega lubatud või kui seda on selgesõnaliselt käesolevas litsentsilepingus väljendatud.
7. KEHTIVUS. Kui lepingut ei ole lõpetatud või tagasi lükatud, on käesolev litsentsileping jõus. Litsentsileping võib katkeda käesoleva litsentsilepingu teistes punktides toodud tingimustel või juhul, kui te ei täida litsentsilepingu tingimusi.
8. NÕUSOLEK ANDMETE KOGUMISEKS/KASUTAMISEKS.
a. HP kasutab küpsiseid ja muid veebitehnoloogia tööriistu, et koguda HP tarkvara ja teie HP tootega seotud anonüümset tehnilist teavet. Neid andmeid kasutatakse, et pakkuda jaotises 2 kirjeldatud uuendusi ja seotud tuge või muid teenuseid. HP kogub ka isiklikku teavet, sealhulgas teie Interneti-protokolli aadress või muu ainutunnus, mis on seotud teie HP toote ja andmetega, mille esitasite oma HP toote registreerimisel. Lisaks uuenduste ja seotud toe või muude teenuste pakkumisele kasutatakse neid andmeid teile turundusteadete saatmiseks (alati teie selgesõnalise nõusoleku korral, kui see on kohaldatava seaduse järgi asjakohane).
Nende tingimustega nõustudes annate HP-le ning tema tütar- ja sidusettevõtetele kohaldatava seadusega lubatud määral nõusoleku anonüümsete ja isiklike andmete kogumiseks, nagu on kirjeldatud käesolevas lõppkasutaja litsentsilepingus. Lisateavet selle kohta leiate HP privaatsuspoliitikast www.hp.com/go/privacy
b. Kogumine ja kasutamine kolmandate isikute poolt. Teie HP tootega kaasnevad teatud tarkvaraprogrammid on teile antud ja eraldi litsentseeritud kolmanda osapoole poolt („kolmanda osapoole tarkvara”). Kolmanda osapoole tarkvara võib olla teie HP tootesse installitud ja töötav ka juhul, kui te ei otsusta sellist tarkvara aktiveerida/osta. Kolmanda osapoole tarkvara võib koguda ja edastada tehnilist teavet teie süsteemi kohta (st IP-aadressi, seadme ainutunnuseid, installitud tarkvara versiooninumbreid jne) ja muid süsteemiandmeid. Seda teavet kasutab kolmas osapool süsteemi tehniliste omaduste kindlakstegemiseks ja tagamaks, et teie süsteemi on installitud tarkvara uusim versioon. Kui te ei soovi, et kolmanda osapoole tarkvara kogub sellist tehnilist teavet või saadab automaatselt versiooniuuendusi, peate kõnealuse tarkvara enne Internetiga ühendamist desinstallima.
9. VASTUTUSEST LOOBUMINE. KOHALDATAVA SEADUSEGA LUBATUD MAKSIMAALSEL MÄÄRAL PAKUTAKSE HP JA TEMA TARNIJATE TARKVARATOODET PÕHIMÕTTEL „NAGU ON” KOOS KÕIKIDE SELLEST TULENEVATE VIGADEGA. SIINKOHAL ÖELDAKSE LAHTI KÕIKIDEST GARANTIIDEST JA TINGIMUSTEST, SEALHULGAS SELGESÕNALISELT VÄLJENDATUD, KAUDSETEST JA SEADUSEGA KEHTESTATUD GARANTIIDEST, KAASA ARVATUD (KUID MITTE AINULT) OMANDIÕIGUSE JA MITTERIKKUMISE GARANTIID NING KAUDSED GARANTIID, KOHUSTUSED VÕI TINGIMUSED SEOSES TARKVARATOOTE MÜÜGIKÕLBLIKKUSE, RAHULDAVA KVALITEEDI, KINDLAKS OTSTARBEKS SOBIVUSE JA VIIRUSTE PUUDUMISEGA. Teatud riikides/jurisdiktsioonides pole kaudsete garantiide välistamine ning piirangute rakendamine garantiiajal lubatud, seetõttu ei pruugi ülaltoodud lahtiütlemine täiel määral alati kehtida.
AUSTRAALIAS JA UUS-MEREMAAL KAASNEVAD TARKVARAGA GARANTIID, MIDA EI SAA AUSTRAALIA JA UUS-MEREMAA TARBIJAKAITSESEADUSTE KOHASELT VÄLISTADA. AUSTRAALIA TARBIJATEL ON SUURE TÕRKE KORRAL ÕIGUS ASENDAMISELE VÕI RAHA TAGASTAMISELE NING MUUDE MÕISTLIKKUSE PIIRES TÕENÄOLISTE KADUDE VÕI KAHJU KORRAL HÜVITUSELE. ÜHTLASI ON AUSTRAALIA TARBIJATEL ÕIGUS TARKVARA PARANDAMISELE VÕI ASENDAMISELE, KUI SELLE KVALITEET EI OLE VASTUVÕETAV JA TEGEMIST EI OLE SUURE TÕRKEGA. UUS-MEREMAA TARBIJATEL, KES OSTAVAD KAUPU ISIKLIKUKS, KODUSEKS VÕI PERESISESEKS KASUTUSEKS JA MITTEÄRILISEL EESMÄRGIL („UUS-MEREMAA TARBIJAD“), ON TÕRKE KORRAL ÕIGUS PARANDAMISELE, ASENDAMISELE VÕI RAHA TAGASTAMISELE NING MUUDE MÕISTLIKKUSE PIIRES TÕENÄOLISTE KADUDE VÕI KAHJU KORRAL HÜVITUSELE.
10. VASTUTUSE PIIRAMINE. Kohaliku seadusega lubatud määral, sõltumata teie võimalike kahjude suurusest, ei ületa HP ja tema tarnijate vastutus ja eelmainituga seotud teile hüvitamise määr käesoleva litsentsilepingu kohaselt summat, mille te tegelikult tarkvaratoote eest maksite, või 5 USD-d. SEADUSEGA LUBATUD MÄÄRAL EI VASTUTA HP EGA TEMA TARNIJAD MITTE MINGITE ERAKORRALISTE, ETTENÄGEMATUTE EGA KAUDSETE KAHJUDE EEST, SEALHULGAS KASUMIKAOTUS NING KONFIDENTSIAALSETE VÕI MUUDE ANDMETE KAOTUS, ÄRITEGEVUSE KATKEMISE, KEHAVIGASTUSE VÕI PRIVAATSUSE KAOTAMISE EEST, MIS TULENEB TARKVARATOOTE KASUTAMISEST VÕIOSKAMATUSTKASUTAMISESTVÕIONKUIDAGISELLEGASEOTUD VÕI ON MINGIL MUUL VIISIL SEOTUD KÄESOLEVA LITSENTSILEPINGU TINGIMUSTEGA, ISEGI SEL JUHUL, KUI HP-D VÕI TEMA TARNIJAID ON NENDE KAHJUDE VÕIMALIKKUSEST TEAVITATUD. Teatud riikides/jurisdiktsioonides ei ole lubatud ettenägematuid või kaudseid kahjusid välistada või piirata, seetõttu ei pruugi ülaltoodud piirangud teile rakenduda.
11. USA VALITSUS. Vastavalt FAR 12.211-le ja 12.212-le kuuluvad kommertslik arvutitarkvara, arvutitarkvara dokumentatsioon ja kommertsseadmete tehnilised andmed USA valitsusele antud standardse HP kommertslitsentsi alla.
12. EKSPORDISEADUS. Teie tegevus peab olema kooskõlas USA ja teiste riikide seaduste ja määrustega („ekspordiseadus”), et välistada tarkvaratoote (1) väljavedu, kui see on kaudselt või otseselt vastuolus ekspordiseadustega, (2) kasutamist ükskõik millisel muul eesmärgil, mis on ekspordiseadusega vastuolus, sealhulgas tuuma-, keemia- või bioloogiliste relvade levitamise eesmärgil.
13. LEPINGUÕIGUSVÕIME. Te peate olema selle riigi seaduste kohaselt, kus te asute, täisealine ning teatud juhtudel omama tööandja volitust käesoleva lepingu sõlmimiseks.
14. RAKENDATAV SEADUS. Lõppkasutaja litsentsilepingut reguleerivad selle riigi seadused, kus seade osteti.
15. LEPINGU TERVIKLIKKUS. Käesolev litsentsileping (kaasa arvatud HP tootega kaasnevad litsentsilepingu lisad ja parandused) on ainus leping, mis on sõlmitud teie ja HP vahel tarkvaratoote kasutamise kohta, ning see tõrjub kõik eelnenud või samaaegsed tarkvaratoodet puudutavad suusõnalised või kirjalikud infovahetused, ettepanekud ja esildised ning kõik käesoleva litsentsilepinguga kaetud ainestikud. Kui HP poliitika või tugiteenuste programmi teatud punktid satuvad käesoleva litsentsilepinguga vastuollu, siis juhindutakse litsentsilepingust.
© Copyright 2015 HP Development Company, L.P.
Dokumendis sisalduvat teavet võidakse ette teatamata muuta. Muud käesolevas dokumendis nimetatud tootenimed võivad olla vastavate ettevõtete kaubamärgid. Kohaldatava seadusega lubatud määral on ainsad HP toodete ja teenuste garantiid sätestatud otsestes garantiiavaldustes, mis on nende toodete ja teenustega kaasas. Dokumendis avaldatut ei või tõlgendada mingil juhul täiendava garantii pakkumisena. Kohaldatava seadusega lubatud määral ei vastuta HP siin leiduda võivate tehniliste või toimetuslike vigade ega väljajättude eest.
Esimene väljaanne: august 2015
817678-E41