xxxxxx-001.fm
Author: caille

Acord de licenţă pentru utilizatorul final
CITIŢI CU ATENŢIE ÎNAINTE DE A UTILIZA ACEST ECHIPAMENT.
Acest Acord de licenţă pentru utilizatorul final („EULA”) este un contract juridic între (a) dvs. (un individ sau o singură entitate) şi (b) HP Inc. („HP”) care guvernează utilizarea de către dvs. a oricărui Produs software instalat pe sau pus la dispoziţie de către HP pentru utilizare cu produsul HP („Produs HP”), care nu este reglementat de un contract de licenţă separat între dvs. şi HP sau furnizorii săi. Alt software poate să conţină un acord EULA în documentaţia sa online. Termenul „Produs software” înseamnă software pentru computer şi poate cuprinde suporturile asociate, materialele imprimate şi documentaţia „online” sau electronică.
Este posibil ca Produsul HP să fie însoţit de un amendament sau de o completare la acest acord EULA.
DREPTURILE DIN PRODUSUL SOFTWARE SUNT OFERITE NUMAI CU CONDIŢIA CA DVS. SĂ FIŢI DE ACORD CU TOŢI TERMENII ACESTUI ACORD EULA. PRIN INSTALAREA, COPIEREA, TRANSFERAREA SAU UTILIZAREA ÎN ALT MOD A PRODUSULUI SOFTWARE, SUNTEŢI DE ACORD SĂ RESPECTAŢI TERMENII ACESTUI ACORD EULA. DACĂ NU ACCEPTAŢI ACEŞTI TERMENI DE LICENŢĂ, SINGURUL REMEDIU ESTE SĂ RETURNAŢI ÎN ÎNTREGIME PRODUSUL NEUTILIZAT (HARDWARE ŞI SOFTWARE) ÎN INTERVAL DE 14 ZILE PENTRU O RAMBURSARE ÎN CONFORMITATE CU POLITICA DE RAMBURSARE DIN LOCUL DE ACHIZIŢIE.
1. ACORDAREA LICENŢEI. HP vă acordă următoarele drepturi cu condiţia să respectaţi toţi termenii şi toate condiţiile acestui acord EULA:
a. Utilizare. Puteţi utiliza Produsul software pe un singur computer („Computerul dvs.”). Dacă Produsul software vă este furnizat prin Internet şi a fost iniţial obiectul unei licenţe pentru utilizare pe mai multe computere, puteţi instala şi utiliza Produsul software numai pe acele computere. Nu puteţi separa părţile componente ale Produsului software pentru utilizare pe mai multe computere. Nu aveţi dreptul de a distribui Produsul software. Puteţi încărca Produsul software în memoria temporară a Computerului dvs. (RAM) în scopul utilizării Produsului software.
b. Stocare. Puteţi copia Produsul software în memoria locală sau pe dispozitivul de stocare al Produsului HP.
c. Copiere. Puteţi face arhive sau copii de rezervă ale Produsului software, cu condiţia ca respectiva copie să conţină toate notele de proprietate originale ale Produsului software şi să fie utilizată numai drept copie de rezervă.
d. Rezervarea drepturilor. HP şi furnizorii săi îşi rezervă toate drepturile care nu vă sunt acordate explicit în acest acord EULA.
e. Freeware. Independent de termenii şi condiţiile acestui acord EULA, Produsul software, în întregime sau parţial, care constituie software ce nu se află în proprietatea HP sau software furnizat în baza unei licenţe publice de către terţe părţi („Freeware”), vă este acordat în baza termenilor şi condiţiilor din contractul de licenţă pentru software care însoţeşte respectivul produs Freeware, sub forma unui contract distinct, a unei licenţe gata de utilizare sau a unor termeni de licenţă electronici acceptaţi în momentul descărcării. Utilizarea produsului Freeware de către dvs. va fi în întregime guvernată de termenii şi condiţiile licenţei respective.
f. Soluţie de recuperare. Orice soluţie de recuperare software furnizată cu/pentru Produsul HP, fie sub forma unei soluţii instalate pe unitatea de hard disk, fie a unei soluţii de recuperare pe un suport extern (de exemplu, dischetă, CD sau DVD) sau a unei soluţii echivalente livrate sub orice altă formă, poate fi utilizată numai pentru restaurarea unităţii de hard disk a Produsului HP cu/pentru care soluţia de recuperare a fost cumpărată iniţial. Utilizarea oricărui software de sistem de operare Microsoft conţinut într-o astfel de soluţie de recuperare va fi guvernată de Acordul de licenţă Microsoft.
2. UPGRADE-URI. Pentru a utiliza un Produs software identificat ca şi upgrade, trebuie mai întâi să deţineţi licenţa pentru Produsul software original, identificat de către HP ca fiind eligibil pentru upgrade. După upgrade, nu mai puteţi să utilizaţi Produsul software original care a stat la baza eligibilităţii pentru upgrade. Prin utilizarea Produsului software acceptaţi, de asemenea, ca HP să acceseze automat Produsul dvs. HP când acesta este conectat la Internet, pentru a verifica versiunea sau starea anumitor Produse software şi să descarce şi să instaleze automat upgrade-uri sau actualizări pentru respectivele Produse software de pe Produsul dvs. HP cu scopul de a furniza noile versiuni sau actualizări care sunt necesare pentru menţinerea funcţionalităţii, performanţelor şi securităţii Software-ului HP şi ale Produsului dvs. HP şi a facilita asigurarea asistenţei sau a altor servicii care vă sunt furnizate. În anumite cazuri şi în funcţie de tipul de upgrade sau de actualizare, vă vor fi furnizate notificări (prin pop-upuri sau prin alte mijloace), care vă pot solicita să iniţiaţi upgrade-ul sau actualizarea.
3. SOFTWARE SUPLIMENTAR. Acest acord EULA se aplică actualizărilor sau completărilor la Produsul software original furnizat de către HP, cu excepţia cazului în care HP furnizează alţi termeni În caz de conflict între termenii respectivi, ceilalţi termeni vor prevala.
4. TRANSFER.
a. Terţă parte. Utilizatorul iniţial al Produsului Software poate face un singur transfer al Produsului software către un alt utilizator final. Orice transfer trebuie să cuprindă toate părţile componente, suporturile, materialele imprimate, acest acord EULA şi, dacă este cazul, Certificatul de autenticitate. Transferul nu poate să fie un transfer indirect, de exemplu o consignaţie. Înainte de transfer, utilizatorul final care primeşte produsul transferat trebuie să fie de acord cu toţi termenii acordului EULA. La transferul Produsului software, licenţa dvs. este reziliată automat.
b. Restricţii. Nu puteţi să închiriaţi, să daţi în leasing sau să împrumutaţi Produsul software sau să utilizaţi Produsul software în scop de partajare comercială sau de utilizare în birou. Nu puteţi acorda sublicenţe sau transfera sau atribui licenţa sau Produsul software, cu excepţia cazurilor menţionate explicit în acest acord EULA.
5. DREPTURI DE PROPRIETATE. Toate drepturile de proprietate intelectuală asupra Produsului software şi a documentaţiei pentru utilizator sunt deţinute de HP sau de furnizorii săi şi sunt protejate de lege, inclusiv, dar fără a se limita la, drepturile de autor, legea secretului comercial şi legea mărcii comerciale, din SUA, precum şi de alte prevederi aplicabile din legi şi din tratate internaţionale. Nu veţi îndepărta niciun element de identificare a produsului, nicio notificare privind drepturile de autor şi nicio restricţie de proprietate de pe Produsul software.
6. LIMITAREA ÎN CEEA CE PRIVEŞTE INGINERIA INVERSĂ. Nu puteţi decodifica, decompila sau dezasambla Produsul software, cu excepţia cazului în care dreptul de a face acest lucru este reglementat de legea aplicabilă, indiferent de această limitare, sau este menţionat explicit în acest acord EULA.
7. DURATA. Acest acord EULA este în vigoare până în momentul în care este reziliat sau respins. Acest acord EULA va fi de asemenea reziliat în condiţiile stabilite în acest acord EULA sau dacă nu respectaţi toţi termenii sau toate condiţiile acestui acord EULA.
8. CONSIMŢĂMÂNTUL DE COLECTARE/UTILIZARE A DATELOR.
a. HP va utiliza module cookie sau alte instrumente cu tehnologii Web pentru a colecta informaţiile tehnice anonime corelate cu Software-ul HP şi cu Produsul dvs. HP. Aceste date vor fi utilizate pentru a furniza upgrade-urile şi asistenţa corelată sau alte servicii descrise în Secţiunea 2. HP va colecta, de asemenea, informaţii personale inclusiv adresa dvs. de Protocol de Internet sau alte informaţii de identificare unică asociate cu Produsul dvs. HP şi cu datele furnizate de dvs. la înregistrarea Produsului HP. Pe lângă faptul că sunt necesare pentru furnizarea upgrade-urilor şi a asistenţei sau a altor servicii corelate, aceste date vor fi utilizate şi pentru trimiterea către dvs. a unor materiale de marketing (în fiecare caz cu consimţământul dvs. expres, atunci când legislaţia locală cere acest lucru).
În măsura permisă de legea aplicabilă, prin acceptarea acestor termeni şi condiţii consimţiţi ca datele anonime şi personale să fie colectate şi utilizate de către HP, filialele şi firmele asociate acesteia în conformitate cu cele descrise în acest acord EULA şi cu cele descrise în politica de confidenţialitate a companiei HP de la www.hp.com/go/privacy
b. Colectarea/utilizarea de către terţi. Anumite programe software incluse în Produsul HP sunt furnizate şi au acordată separat licenţa de către furnizori terţi („Software de la terţi”). Software-ul de la terţi poate fi instalat şi poate opera pe Produsul HP chiar dacă alegeţi să nu activaţi/cumpăraţi respectivul software. Software-ul de la terţi poate să colecteze şi să transmită informaţii tehnice despre sistemul dvs. (adică adresa IP, identificatorul unic al dispozitivului, versiunea de software instalată etc.) şi alte date de sistem. Aceste informaţii sunt utilizate de către terţi pentru a identifica atribute ale sistemului tehnic şi a avea siguranţa că pe sistem a fost instalată cea mai recentă versiune de software. Dacă nu doriţi ca Software-ul de la terţi să colecteze aceste informaţii tehnice sau să vă trimită automat actualizări ale versiunilor, trebuie să dezinstalaţi software-ul înainte de a vă conecta la Internet.
9. DENEGARE DE RESPONSABILITATE PRIVIND GARANŢIA. ÎN MĂSURA MAXIMĂ PERMISĂ DE LEGEA APLICABILĂ, HP ŞI FURNIZORII SĂI OFERĂ PRODUSUL SOFTWARE „CA ATARE” ŞI CU TOATE DEFECTELE ŞI NEAGĂ PRIN PREZENTUL DOCUMENT TOATE CELELALTE CLAUZE, GARANŢII ŞI CONDIŢII, FIE EXPRESE, PRESUPUSE SAU STATUTARE, INCLUSIV, DAR FĂRĂ A SE LIMITA LA CLAUZE DE TITLU ŞI DE NEÎNCĂLCARE A UNOR DREPTURI, LA ORICE PRESUPUSE CLAUZE, OBLIGAŢII, GARANŢII SAU CONDIŢII DE VANDABILITATE, DE CALITATE SATISFĂCĂTOARE, DE UTILITATE PENTRU UN SCOP PARTICULAR ŞI DE LIPSĂ A VIRUŞILOR, TOATE REFERITOARE LA PRODUSUL SOFTWARE. Unele state/jurisdicţii nu permit excluderea garanţiilor implicite sau limitările în ceea ce priveşte durata garanţiilor implicite, astfel încât este posibil ca denegarea de mai sus să nu se aplice integral în cazul dvs.
ÎN AUSTRALIA ŞI ÎN NOUA ZEELANDĂ, SOFTWARE-UL ESTE ÎNSOŢIT DE GARANŢII CARE NU POT FI EXCLUSE ÎN CONDIŢIILE LEGILOR DIN AUSTRALIA ŞI DIN NOUA ZEELANDĂ REFERITOARE LA CONSUMATORI. CONSUMATORII AUSTRALIENI AU DREPTUL LA O ÎNLOCUIRE SAU LA O RAMBURSARE ÎN CAZUL UNEI DEFECŢIUNI MAJORE ŞI LA COMPENSAŢIE PENTRU ALTE PIERDERI SAU DAUNE PREVIZIBILE, ÎN MOD REZONABIL. DE ASEMENEA, CONSUMATORII AUSTRALIENI AU DREPTUL LA REPARAREA SAU ÎNLOCUIREA SOFTWARE-ULUI, DACĂ ACESTA NU SE DOVEDEŞTE A FI DE O CALITATE ACCEPTABILĂ ŞI DACĂ DEFECŢIUNEA NU SE CONSIDERĂ A FI O DEFECŢIUNE MAJORĂ. CONSUMATORII DIN NOUA ZEELANDĂ CARE CUMPĂRĂ BUNURI PENTRU UZ PERSONAL, FAMILIAL, CASNIC SAU PENTRU CONSUM ŞI NU ÎN SCOP DE AFACERI („CONSUMATORI DIN NOUA ZEELANDĂ”) AU DREPTUL LA REPARARE, ÎNLOCUIRE SAU RAMBURSARE ÎN CAZUL UNEI DEFECŢIUNI ŞI LA O COMPENSAŢIE PENTRU ALTE PIERDERI SAU DAUNE PREVIZIBILE, ÎN MOD REZONABIL.
10. LIMITAREA RĂSPUNDERII. În condiţiile legislaţiei locale, fără a se ţine seama de daunele pe care le-aţi putea suporta, întreaga răspundere a companiei HP şi a oricărui furnizor al acesteia conform prevederilor acestui acord EULA şi remediul dvs. exclusiv pentru toate cele menţionate mai sus se vor limita la valoarea cea mai mare dintre suma plătită efectiv de dvs. în mod separat pentru Produsul software şi suma de 5 USD. ÎN MĂSURA MAXIMĂ PERMISĂ DE LEGEA APLICABILĂ, ÎN NICIUN CAZ HP SAU FURNIZORII SĂI NU VOR FI RESPONSABILI PENTRU PAGUBELE SPECIALE, INCIDENTALE SAU PRIN CONSECINŢĂ DE ORICE NATURĂ, INCLUSIV, DAR FĂRĂ SĂ SE LIMITEZE LA, PAGUBELE DETERMINATE DE PIERDEREA PROFITURILOR SAU A CONFIDENŢIALITĂŢII SAU A ALTOR INFORMAŢII, ÎNTRERUPEREA ACTIVITĂŢII, VĂTĂMARE PERSONALĂ, PIERDEREA CARACTERULUI PRIVAT REZULTAT DIN SAU ÎN ORICE FEL LEGAT DE UTILIZAREA SAU INCAPACITATEA DE UTILIZARE A PRODUSULUI SOFTWARE SAU ÎN ALT MOD LEGAT DE ORICE PREVEDERE A ACESTUI ACORD EULA, CHIAR DACĂ HP SAU FURNIZORII SĂI AU FOST INFORMAŢI DESPRE POSIBILITATEA UNOR ASTFEL DE PAGUBE ŞI CHIAR DACĂ REPARAŢIA NU ÎŞI ATINGE SCOPUL ESENŢIAL. Unele state/jurisdicţii nu permit excluderea sau limitarea pagubelor incidentale sau prin consecinţă, deci este posibil ca limitarea sau excluderea de mai sus să nu vi se aplice.
11. CLIENŢII GUVERNAMENTALI. În conformitate cu FAR 12.211 şi 12.212, Software-ul comercial pentru computere, Documentaţia software pentru computere şi Datele tehnice pentru articole comerciale sunt acordate prin licenţă Guvernului SUA în baza licenţei comerciale standard a HP.
12. CONFORMITATEA CU LEGILE DE EXPORT. Trebuie să respectaţi toate legile şi reglementările din Statele Unite şi din alte ţări/regiuni („Legi de export ”) pentru a vă asigura că Produsul software nu este (1) exportat, direct sau indirect, cu încălcarea Legilor de export, sau (2) utilizat în orice scop interzis de Legile de export, inclusiv, dar fără a se limita la, proliferarea armelor nucleare, chimice sau biologice.
13. CAPACITATEA ŞI AUTORITATEA DE A ÎNCHEIA CONTRACTE. Garantaţi faptul că aveţi vârsta legală a majoratului în statul dvs. de rezidenţă şi, dacă este cazul, sunteţi autorizat din punct de vedere legal de către angajatorul dvs. să încheiaţi acest contract.
14. LEGEA APLICABILĂ. Acest acord EULA este reglementat de legile din ţara/regiunea în care a fost achiziţionat echipamentul.
15. INTEGRITATEA ACORDULUI. Acest acord EULA (inclusiv orice adăugare sau amendament la acest acord EULA care este inclus în Produsul HP) este întregul acord dintre dvs. şi HP privind Produsul software şi prevalează în faţa oricăror comunicaţii orale sau scrise, propuneri şi reprezentări, precedente sau actuale, în legătură cu Produsul software sau cu orice alt subiect acoperit de acest acord EULA. În limita termenilor oricăror politici sau programe HP pentru servicii de asistenţă care intră în conflict cu termenii acestui acord EULA prevalează termenii acestui acord EULA.
© Copyright 2015 HP Development Company, L.P.
Informaţiile cuprinse în prezentul document pot fi modificate fără preaviz. Toate celelalte nume de produse menţionate în prezentul document pot fi mărci comerciale ale companiilor respective. În măsura permisă de legea aplicabilă, singurele garanţii pentru produsele şi serviciile HP sunt specificate în declaraţiile exprese de garanţie care însoţesc respectivele produse şi servicii. Nimic din conţinutul de faţă nu trebuie interpretat ca reprezentând o garanţie suplimentară. În măsura permisă de legea aplicabilă, compania HP nu va fi răspunzătoare pentru erorile tehnice sau editoriale sau pentru omisiunile din prezentul document.
Prima ediţie: August 2015
817678-271