xxxxxx-001.fm
Author: caille

Slutbrugerlicensaftale
LÆS AFTALEN OMHYGGELIGT INDEN DETTE UDSTYR ANVENDES:
Denne slutbrugerlicensaftale ("licensaftale") er en juridisk aftale mellem (a) dig (som privatperson eller som juridisk person) og (b) HP Inc. ("HP"), der bestemmer din brug af det softwareprodukt, der er installeret på eller stillet til rådighed af HP til brug på dit HP-produkt ("HP-produkt"), der ikke på anden måde er underlagt en særskilt licensaftale mellem dig og HP eller dennes leverandører. Anden software kan indeholde en licensaftale i onlinedokumentationen. Betegnelsen "softwareprodukt" betyder computersoftware og kan omfatte tilhørende medier, trykte materialer og online/elektronisk dokumentation.
Dette HP-produkt ledsages muligvis af en tilføjelse eller et tillæg til denne licensaftale.
RETTIGHEDERNE TIL SOFTWAREPRODUKTET GIVES KUN PÅ BETINGELSE AF, AT DU ER INDFORSTÅET MED ALLE VILKÅR OG BETINGELSER I DENNE LICENSAFTALE. VED AT KLIKKE PÅ KNAPPEN "I AGREE" ERKLÆRER DU DIG INDFORSTÅET MED AT VÆRE BUNDET AF VILKÅRENE I DENNE LICENSAFTALE. KLIK PÅ KNAPPEN, DER ANGIVER, AT DU IKKE ER INDFORSTÅET MED LICENSAFTALENS VILKÅR, OG UNDLAD AT INSTALLERE, KOPIERE, DOWNLOADE ELLER PÅ ANDEN MÅDE ANVENDE SOFTWAREPRODUKTET, HVIS DU IKKE ER INDFORSTÅET. DU KAN RETURNERE DET UBENYTTEDE SOFTWAREPRODUKT TIL KØBESTEDET SAMMEN MED HP-HARDWAREN, INDEN 14 DAGE FRA KØBET MED HENBLIK PÅ FULD REFUNDERING.
1. BEVILLING AF LICENS. HP giver dig følgende rettigheder, forudsat du overholder alle vilkår og betingelser i denne licensaftale:
a. Brug. Du må bruge softwareproduktet på én computer ("computeren"). Hvis softwareproduktet er leveret via internettet, og der oprindeligt blev givet licens til brug på mere end én computer, må du kun installere og bruge softwareproduktet på de computere. Du må ikke adskille softwareproduktets komponenter til brug på mere end én computer. Du har ikke tilladelse til at distribuere softwareproduktet. Du må indlæse softwareproduktet i computerens hukommelse (RAM) med det formål at anvende det.
b. Datalagring. Du må kopiere softwareproduktet til HP-produktets lokale hukommelse eller datalagerenhed.
c. Kopiering. Du må fremstille arkiverings- eller backupkopier af softwareproduktet, forudsat kopierne indeholder alle det oprindelige softwareprodukts meddelelser om ejendomsret, og at de udelukkende anvendes til backupformål.
d. Forbeholdelse af rettigheder. HP og HP's leverandører bevarer alle rettigheder, der ikke udtrykkeligt overdrages til dig i denne licensaftale.
e. Freeware. Uanset vilkårene og betingelserne i denne licensaftale, gives hele eller en del af softwareproduktet, der udgør generisk software, som HP ikke har retten til, eller software, der af tredjepart leveres under offentlig licens ("freeware"), i licens til dig iht. vilkårene og betingelserne i den softwarelicensaftale, der følger med denne freeware, uanset om den er udformet som en særskilt aftale, krympefolielicens eller elektronisk licens, hvis vilkår accepteres på tidspunktet for download. Din brug af denne freeware er alene underlagt vilkårene og betingelserne i den pågældende licens.
f. Gendannelsesløsning. Enhver løsning til gendannelse af software, der leveres med/til dit HP-produkt, uanset om det er i form af en harddiskbaseret løsning, en løsning baseret på et eksternt medie, f.eks. diskette, cd eller dvd, eller lignende løsning, der leveres i en anden form, må kun bruges til gendannelse af harddisken på det HP-produkt, som gendannelsesløsningen oprindeligt blev købt med eller til. Brug af software til et Microsoft-operativsystem, der er indeholdt i den pågældende gendannelsesløsning, er underlagt Microsofts licensaftale.
2. OPGRADERINGER. For at kunne anvende et softwareprodukt, der er identificeret som en opgradering, skal du have licens til det oprindelige softwareprodukt, der af HP identificeres som berettiget til opgradering. Efter opgraderingen må du ikke længere anvende det oprindelige softwareprodukt, der berettigede til opgraderingen. Ved at bruge softwareproduktet accepterer du, at HP har automatisk adgang til dit HP-produkt, når du har forbindelse til internettet, for at kontrollere version eller status på visse softwareprodukter, og at HP automatisk kan hente og installere opgraderinger eller opdateringer til disse softwareprodukter på dit HP-produkt for at levere nye versioner eller opdateringer, der er nødvendige for at vedligeholde funktionalitet, ydeevne eller sikkerhed for HP-softwaren og dit HP-produkt og for at kunne yde support eller andre tjenester, der leveres til dig. I visse tilfælde og afhængigt af opgraderings- eller opdateringstypen modtager du meddelelser (via pop op-vinduer eller andre metoder), som muligvis kræver, at du starter opgraderingen eller opdateringen.
3. YDERLIGERE SOFTWARE. Denne licensaftale gælder for opdateringer eller supplementer til det oprindelige softwareprodukt, der er leveret af HP, medmindre HP sammen med opdateringen eller supplementet fastsætter andre vilkår. I tilfælde af konflikt mellem disse vilkår, gælder de sidstnævnte vilkår.
4. OVERDRAGELSE.
a.Tredjepart. Den oprindelige bruger af softwareproduktet må foretage en engangsoverdragelse af softwareproduktet til en anden slutbruger. Enhver overdragelse skal omfatte alle komponenter, medier, trykte materialer, denne licensaftale og et eventuelt ægthedsbevis. Overførslen må ikke være en indirekte overførsel, f.eks. i form af konsignation. Inden overdragelsen skal den slutbruger, der modtager det overdragede produkt, erklære sig indforstået med samtlige licensaftalens vilkår. Efter overdragelsen af softwareproduktet ophører din licens automatisk.
b. Begrænsninger. Du må ikke udleje, udlease eller udlåne softwareproduktet eller bruge softwareproduktet til kommerciel timeshare eller på bureaubasis. Du må ikke give i underlicens, overdrage eller overføre licensen eller softwareproduktet, medmindre der udtrykkeligt gives hjemmel hertil i denne licensaftale.
5. EJENDOMSRET. Alle immaterielle rettigheder til softwareproduktet og brugerdokumentationen tilhører HP eller HP's leverandører og er beskyttet ved lov, herunder, men ikke begrænset til, lov om ophavsret, forretningshemmeligheder og lov om varemærker i USA samt andre gældende love og bestemmelser i internationale traktater. Du må ikke fjerne nogen produktidentifikation, meddelelser om copyright eller varemærkebeskyttelser fra softwareproduktet.
6. BEGRÆNSNINGER FOR "REVERSE ENGINEERING". Du må ikke foretage "reverse engineering", dekompilering eller disassemblering af softwareproduktet, undtagen og kun i det omfang at det iflg. gældende lov er tilladt desuagtet denne begrænsning, eller det udtrykkeligt tillades i denne licensaftale.
7. LØBETID. Licensaftalen er gyldig, medmindre den afvises eller bringes til ophør. Licensaftalen ophører desuden iht. de betingelser, der er angivet andetsteds i denne licensaftale, eller i tilfælde af manglende overholdelse af vilkår eller betingelser i denne aftale.
8. TILLADELSE TIL INDSAMLING/BRUG AF DATA.
a. HP bruger cookies og andre webteknologiske værktøjer til at indsamle anonyme, tekniske oplysninger vedrørende HP-softwaren og dit HP-produkt. Disse data bruges til at levere opgraderinger og relateret support eller andre tjenester, som er beskrevet i Sektion 2. HP indsamler desuden personlige oplysninger, herunder din IP-adresse eller andre entydige id-oplysninger, der er tilknyttet dit HP-produkt, og data, som blev givet af dig, da dit HP-produkt blev registreret. Ud over levering af opgraderinger og relateret support eller andre tjenester bruges disse data også til at sende marketingoplysninger til dig (i hvert enkelt tilfælde med dit udtrykkelige samtykke, hvis dette kræves i gældende lovgivning).
I det omfang det er tilladt i gældende lovgivning, giver du via din accept af disse vilkår og betingelser dit samtykke til, at HP og virksomhedens datterselskaber og associerede selskaber indsamler og bruger anonyme og personlige data som beskrevet i denne slutbrugerlicensaftale og som yderligere beskrevet i HP’s politik om beskyttelse af personlige oplysninger www.hp.com/go/privacy
b. Indsamling/brug af tredjeparter. Visse softwareprogrammer, der er inkluderet i dit HP-produkt, leveres og licenseres separat af tredjepartsleverandører (”Tredjepartssoftware”). Tredjepartssoftware kan være installeret og funktionsdygtigt på dit HP-produkt, selvom du vælger ikke at aktivere/købe en sådan software. Tredjepartssoftware kan indsamle og overføre tekniske oplysninger om dit system (f.eks. IP-adresse, entydig enheds-id, installeret softwareversion osv.) samt andre systemdata. Disse oplysninger bruges af tredjeparten til at identificere tekniske systemattributter og sikre, at den nyeste version af softwaren er installeret på dit system. Hvis du ikke ønsker at tredjepartssoftware indsamler disse tekniske oplysninger eller automatisk sender dig versionsopdateringer, skal du afinstallere softwaren, inden du opretter forbindelse til internettet.
9. ANSVARSFRASKRIVELSE AF GARANTIER. I DEN FULDE UDSTRÆKNING, DET ER TILLADT IHT. GÆLDENDE LOV, LEVERER HP OG HP'S LEVERANDØRER SOFTWAREPRODUKTET "SOM DET ER OG FOREFINDES" OG MED EVENTUELLE FEJL, OG FRASIGER SIG HERMED ALLE ANDRE GARANTIER OG BETINGELSER, HVAD ANGÅR SOFTWAREPRODUKTET, SÅVEL UDTRYKTE, UNDERFORSTÅEDE SOM LOVMÆSSIGE, HERUNDER, MEN IKKE BEGRÆNSET TIL, GARANTI FOR EJENDOMSRET, IKKE-KRÆNKELSE, ALLE UNDERFORSTÅEDE GARANTIER, FORPLIGTELSER ELLER BETINGELSER FOR SALGBARHED, TILFREDSSTILLENDE KVALITET ELLER EGNETHED TIL ET BESTEMT FORMÅL OG FOR FRIHOLDELSE FOR VIRUSER. Nogle lande/jurisdiktioner tillader ikke udelukkelse af underforståede garantier eller begrænsninger i varigheden af underforståede garantier, så ovennævnte fralæggelse af garantier gælder muligvis ikke dig i dens helhed.
I AUSTRALIEN OG NEW ZEALAND LEVERES SOFTWAREN MED GARANTIER, SOM IKKE KAN UNDTAGES I HENHOLD TIL AUSTRALSK OG NEWZEALANDSK FORBRUGERLOVGIVNING. AUSTRALSKE FORBRUGERE ER BERETTIGET TIL ERSTATNINGSSOFTWARE ELLER EN REFUNDERING FOR EN ALVORLIG FEJL SAMT GODTGØRELSE FOR ANDRE RIMELIGT PÅREGNELIGE TAB ELLER SKADER. AUSTRALSKE FORBRUGERE ER YDERMERE BERETTIGET TIL AT FÅ SOFTWAREN REPARERET ELLER ERSTATTET, SÅFREMT DEN IKKE ER AF ACCEPTABEL KVALITET, OG SÅFREMT FEJLEN IKKE ER EN ALVORLIG FEJL. NEWZEALANDSKE FORBRUGERE, SOM KØBER VARER TIL PRIVAT- ELLER HUSHOLDNINGSBRUG ELLER -FORBRUG, OG IKKE I VIRKSOMHEDSØJEMED ("NEWZEALANDSKE FORBRUGERE"), ER BERETTIGET TIL REPARATION, ERSTATNINGSSOFTWARE ELLER REFUNDERING FOR EN FEJL SAMT GODTGØRELSE FOR ANDRE RIMELIGT PÅREGNELIGE TAB ELLER SKADER.
10. ANSVARSBEGRÆNSNING. Desuagtet eventuelle erstatningskrav, du måtte pådrage dig, er HP's og HP's leverandørers eneste ansvar i henhold til bestemmelserne i denne slutbrugerlicensaftale og din eneste afhjælpning af alt det foregående begrænset til det største beløb af følgende to beløb: Det beløb, du faktisk har betalt særskilt for softwareproduktet, eller US$5,00. I DET MAKSIMALE OMFANG, DET ER TILLADT IHT. GÆLDENDE LOV, ER HP OG HP'S LEVERANDØRER UNDER INGEN OMSTÆNDIGHEDER ANSVARLIGE FOR NOGEN SÆRLIG, HÆNDELIG, INDIREKTE SKADE ELLER FØLGESKADE, HERUNDER, MEN IKKE BEGRÆNSET TIL, ERSTATNING FOR TAB AF FORTJENESTE ELLER FORTROLIGE ELLER ANDRE OPLYSNINGER, FOR AFBRYDELSER I FORRETNINGEN, PERSONSKADE, MANGLENDE BESKYTTELSE AF PERSONLIGE OPLYSNINGER, SOM MÅTTE OPSTÅ PGA. ELLER PÅ ANDEN MÅDE MED RELATION TIL BRUGEN AF ELLER MANGLENDE EVNE TIL AT BRUGE SOFTWAREPRODUKTET, ELLER ANDET I FORBINDELSE MED EN BESTEMMELSE I DENNE LICENSAFTALE, OGSÅ SELVOM HP ELLER EN AF HP'S LEVERANDØRER ER ADVISERET OM RISIKOEN FOR SÅDANNE KRAV, OG SELVOM AFHJÆLPNINGEN I AL VÆSENTLIGHED SVIGTER. Visse lande/jurisdiktioner tillader ikke udelukkelse eller begrænsning af hændelige skader eller følgeskader, så ovennævnte begrænsning eller udelukkelse gælder muligvis ikke for dig.
11. KUNDER I DEN AMERIKANSKE ADMINISTRATION. I overensstemmelse med FAR 12.211 og 12.212 gives kommercielt computersoftware, dokumentation til computersoftware og tekniske data til kommercielle varer i licens til de amerikanske myndigheder i henhold til HP's kommercielle standardlicens.
12. OVERHOLDELSE AF EKSPORTLOVGIVNINGEN. Du skal overholde alle love og bestemmelser i USA og andre lande ("eksportlove") for at sikre, at softwareproduktet ikke (1), direkte eller indirekte, eksporteres i modstrid med eksportlovgivningen, eller (2) anvendes til formål, der er forbudt iht. eksportlovgivningen, herunder uden begrænsning, spredning af atomvåben, kemiske våben eller biologiske våben.
13. HABILITET OG BEMYNDIGELSE TIL AT FORPLIGTE SIG KONTRAKTLIGT. Du erklærer, at du er myndig i det land, du er bosiddende i, og, hvis relevant, at du er behørigt autoriseret af din arbejdsgiver til at indgå denne kontrakt.
14. GÆLDENDE LOV. Denne slutbrugerlicensaftale er underlagt lovgivningen i det land, hvor udstyret er købt.
15. HELE AFTALEN. Denne licensaftale (inklusive eventuelle tillæg og tilføjelser til denne licensaftale, der følger med HP-produktet) er den fulde aftale mellem dig og HP hvad angår softwareproduktet og tilsidesætter enhver tidligere eller samtidige mundtlig eller skriftlig kommunikation, forslag og tilkendegivelser med hensyn til softwareproduktet eller andre genstande, der er omfattet af denne licensaftale. Såfremt vilkårene i HP's politikker eller programmer for support er i konflikt med vilkårene i denne licensaftale, vil vilkårene i denne licensaftale være gældende.
© Copyright 2015 HP Development Company, L.P.
Oplysningerne indeholdt heri kan ændres uden varsel. Alle andre produktnavne, der er nævnt heri, kan være varemærker tilhørende de respektive firmaer. I det omfang det tillades af gældende lovgivning er de eneste garantier for HP's produkter og serviceydelser angivet i de udtrykkelige garantierklæringer, der følger med sådanne produkter og serviceydelser. Intet heri må fortolkes som værende en yderligere garanti. I det omfang det tillades af gældende lovgivning er HP ikke ansvarlig for tekniske eller redaktionelle fejl eller udeladelser heri.
Første udgave: August 2015
817678-081