817678-BB1.fm

הסכם רישיון למשתמש קצה

קרא בקפידה לפני השימוש בציוד זה.

הסכם רשיון זה למשתמש הקצה (להלן "ההסכם") הוא הסכם משפטי (א) בינך (בין כאדם פרטי או כישות בודדת) לבין (ב) חברת . HP Inc להלן ("HP"). ההסכם מסדיר את השימוש שתעשה בכל מוצר תוכנה, שיותקן או שיימסר לידיך על-ידי HP לשימוש עם מוצר של HP‏ ("מוצר של HP‏"), שאינו כפוף להסכם רשיון נפרד בינך לבין HP או לבין ספקיה. תוכנות אחרות עשויות לכלול הסכם רשיון למשתמש קצה בתיעוד המקוון שלהן. המונח "מוצר תוכנה" פירושו תוכנת מחשב, והוא עשוי לכלול אמצעי אחסון נלווים, חומרים מודפסים ותיעוד "מקוון" או אלקטרוני.

תיקונים או תוספות להסכם זה עשויים להיות נלווים למוצר של HP‏.

הזכויות לשימוש במוצר התוכנה מוצעות לך רק בתנאי שתסכים לכל התנאים שבהסכם זה. התקנה, העתקה, הורדה או כל שימוש אחר במוצר התוכנה, פירושם כי אתה מסכים לעמוד בתנאי הסכם זה. אם אינך מקבל תנאים אלה של הרשיון, תרופתך הבלעדית היא להחזיר את המוצר במלואו (חומרה ותוכנה) לפני שתעשה בו שימוש, תוך 14 ימים, תמורת החזר כספי בכפוף למדיניות הספק שממנו רכשת את המוצר.

1. הענקת רשיון. HP מעניקה לך את הזכויות הבאות, בתנאי שתעמוד בכל תנאי ההסכם:

א. שימוש. אתה רשאי להשתמש במוצר התוכנה במחשב בודד ("המחשב שלך"). אם מוצר התוכנה מסופק לך באמצעות האינטרנט והיה מורשה במקור לשימוש ביותר ממחשב אחד, אתה רשאי להתקין את מוצר התוכנה ולהשתמש בו באותם מחשבים בלבד. אין לפרק רכיבים ממוצר התוכנה לשימוש ביותר ממחשב אחד. אין לך זכות להפיץ את מוצר התוכנה. אתה רשאי לטעון את מוצר התוכנה לזיכרון הזמני (RAM) של המחשב שלך לצורך שימוש במוצר התוכנה.

ב. אחסון. אתה רשאי להעתיק את מוצר התוכנה לזיכרון המקומי או לאמצעי אחסון של מוצר HP‏.

ג. העתקה. אתה רשאי להכין עותקים או גיבויים של מוצר התוכנה, בתנאי שהעותק יכיל את כל ההודעות המקוריות לגבי זכויות היוצרים של HP במוצר התוכנה, ובתנאי שהוא ישמש לצורכי גיבוי בלבד.

ד. זכויות בעלות. חברת HP וספקיה שומרים לעצמם את הזכויות שלא הוענקו לך במפורש בהסכם זה.

ה. תוכנה חופשית (Freeware‏). על אף כל האמור בתנאי ההסכם, הרשיון על מוצר התוכנה כולו או על חלקים ממנו המייצגים תוכנה שיתופית של HP או תוכנה שסופקה במסגרת הסכם ציבורי על-ידי צד שלישי ("תוכנה חופשית"), נמסר לך בכפוף לתנאים של הסכם רשיון התוכנה הנלווה לתוכנה חופשית כזו, בין אם בצורת הסכם נפרד, ובין אם בצורת הסכם למוצר מדף או רשיון אלקטרוני, תנאים שאותם קיבלת בעת ההורדה. השימוש שלך בתוכנה החופשית יהיה כפוף לתנאי הסכם מסוג זה.

ו. פתרון שחזור. ניתן להשתמש בכל פתרון לשחזור תוכנה המסופק עם מוצר HP שברשותך, או עבורו, בין אם בצורת פתרון המבוסס על כונן דיסק קשיח, פתרון שחזור המבוסס על מדיה חיצונית (לדוגמה, תקליטון, תקליטור או DVD) או פתרון שווה ערך שסופק בכל צורה אחרת, רק לצורך שחזור הדיסק הקשיח של מוצר HP שעמו, או עבורו, נרכש פתרון השחזור במקור. השימוש בכל תוכנת מערכת הפעלה של Microsoft‏, הנכללת בפתרון שחזור מסוג זה, יהיה כפוף להסכם הרשיון של Microsoft‏.

2. שדרוגים. לשימוש במוצר תוכנה המזוהה כשדרוג, עליך להיות תחילה בעל רשיון למוצר התוכנה המקורי המוכר על-ידי HP כזכאי לשדרוג. לאחר השדרוג, ייתכן שלא תוכל להמשיך להשתמש במוצר התוכנה המקורי, ששימש כבסיס לזכאותך לקבלת שדרוג. באמצעות מוצר התוכנה, אתה גם מסכים לכך ש-‏HP רשאית לגשת באופן אוטומטי למוצר HP בעת החיבור לאינטרנט כדי לבדוק את הגרסה או המצב של מוצרי תוכנה מסוימים, ולהוריד ולהתקין באופן אוטומטי שדרוגים או עדכונים למוצרי תוכנה אלה למוצר HP שברשותך כדי לספק גרסאות או עדכונים חדשים הנדרשים כדי לשמר את הפונקציונליות, הביצועים או האבטחה של תוכנת HP ומוצר HP ולספק ביתר קלות תמיכה או שירותים אחרים המסופקים לך. במקרים מסוימים, ובהתאם לסוג השדרוג או העדכון, יסופקו לך הודעות (באמצעים מוקפצים או אחרים), אשר עשויות לדרוש ממך להפעיל שדרוג או עדכון.

3. תוכנות נוספות. הסכם זה חל על עדכונים או תוספות למוצר התוכנה המקורי שסופק על-ידי HP‏, אלא אם כן תעניק לך HP תנאים אחרים יחד עם העדכונים או התוספות. במקרה של סתירה בין תנאים אלה, התנאים האחרים יגברו.

4. העברה.

א. צד שלישי. המשתמש המקורי במוצר התוכנה רשאי להעביר את מוצר התוכנה פעם אחת ויחידה למשתמש קצה אחר. כל העברה חייבת לכלול את כל הרכיבים, אמצעי האחסון, החומרים המודפסים, ההסכם הנוכחי, ובמקרה הצורך גם מסמך אישור הרשאה. ההעברה אינה יכולה להיות העברה עקיפה, כגון שילוח. לפני העברה, על משתמש הקצה שיקבל לידיו את המוצר להסכים לעמוד בכל תנאי ההסכם. עם העברת מוצר התוכנה, יפוג אוטומטית תוקף הרשיון שבידך.

ב. מגבלות. אינך רשאי להשכיר, להחכיר, להשאיל את מוצר התוכנה או להשתמש בו לצרכים מסחריים. אינך רשאי להכפיף את מוצר התוכנה להסכם רשיון משלך, להקצותו או להעבירו לגורם אחר, אלא אם כן הותר הדבר במפורש בהסכם זה.

5. זכויות יוצרים. כל זכויות הקניין הרוחני על מוצר התוכנה ועל התיעוד למשתמש הן בבעלות HP או ספקי HP והן מעוגנות בחוק, לרבות, אך מבלי להגביל, חוק זכויות יוצרים, חוק השמירה על סודיות וחוק הסימנים המסחריים בארה"ב, וכן חוקים ותנאים אחרים לגבי הסכמים בין-לאומיים. אין להסיר ממוצר התוכנה כל תג זיהוי, הצהרה על זכויות יוצרים או מגבלות ביחס לבעלות על התוכנה.

6. מגבלות על הנדסה לאחור (Reverse Engineering‏). אינך רשאי לבצע הנדסה לאחור, לשחזר את ההידור או לשחזר את קוד המקור של מוצר התוכנה, אלא אם כן הזכות לעשות זאת הוענקה על-פי חוק למרות מגבלה זו, או שהזכות לעשות זאת צוינה במפורש בהסכם זה.

7. תוקף ההסכם. הסכם זה יישאר בתוקפו עד לסיומו או עד לדחייתו. תוקף הסכם זה יפוג גם בהתאם לתנאים שהוגדרו במקום אחר בהסכם זה, או אם לא תעמוד באחד מתנאי ההסכם.

8. הסכמה לאיסוף נתונים ולשימוש בהם.

א. HP תשתמש בקובצי Cookie ובכלים אחרים בטכנולוגיית אינטרנט כדי לאסוף מידע טכני אנונימי הקשור לתוכנת HP ולמוצר HP שברשותך. נתונים אלה ישמשו כדי לספק את השדרוגים והתמיכה הקשורה או שירותים אחרים המתוארים בסעיף 2.‏ HP תאסוף גם מידע אישי, כולל את כתובת פרוטוקול האינטרנט שלך או פרטים אחרים של מזהה ייחודי המשויכים למוצר HP שברשותך ולנתונים שסיפקת בעת רישום מוצר HP. בנוסף לאספקת השדרוגים והתמיכה הקשורה או שירותים אחרים, נתונים אלה ישמשו גם לשליחה של תכתובת שיווק אליך (בכל מקרה עם הסכמתך המפורשת בהתאם לחוק הישים).

במידה המותרת על-פי החוק, קבלת התנאים וההתניות הללו פירושה שאתה מסכים ש-‏HP, החברות הבנות שלה והחברות המסונפות אליה יאספו נתונים אנונימיים ואישיים וישתמשו בהם כמתואר בהסכם EULA (הסכם רישיון למשתמש קצה) וכמתואר גם במדיניות הפרטיות של HP בכתובת www.hp.com/go/privacy.

ב. איסוף/שימוש המבוצע על-ידי צד שלישי. תוכניות מסוימות הכלולות במוצר HP שברשותך מסופקות על-ידי ספקי צד שלישי ("תוכנת צד שלישי") המקצים להן רשיון בנפרד. תוכנת צד שלישי עשויה להיות מותקנת ופעילה במוצר HP שברשותך גם אם תבחר שלא לרכוש/לבצע הפעלה של תוכנה זו. תוכנת צד שלישי עשויה לאסוף ולהעביר פרטים טכניים אודות המערכת שלך (כגון כתובת IP‏, מזהה התקן ייחודי, גרסת התוכנה שמותקנת, וכו') ונתוני מערכת אחרים. ספקי צד שלישי משתמשים בפרטים אלה כדי לזהות את מאפייני המערכת ולהבטיח שהותקנה במערכת הגרסה העדכנית ביותר של התוכנה. אם אינך מעוניין שתוכנת צד שלישי תאסוף פרטים טכניים אלו או תשלח לך באופן אוטומטי עדכוני גרסה, עליך להסיר את התקנת התוכנה לפני שתתחבר לאינטרנט.

9. הצהרה על אי נשיאה באחריות. במידה המרבית המותרת על-פי חוק, HP והספקים שלה מספקים את מוצר התוכנה כפי שהוא (”AS IS“) ועם כל הפגמים, ומצהירים בזאת כי אינם נושאים באחריות, ערבויות או התניות נוספות כלשהן, בין שהם מפורשים, משתמעים או סטטוטוריים, לרבות, אך מבלי להגביל, אחריות של בעלות ואי-הפרת זכויות, וכל אחריות, חובות, ערבויות או התניות משתמעים של סחירות, איכות משביעת רצון, התאמה למטרה מסוימת והעדר וירוסים, כל זאת בקשר עם מוצר התוכנה. מדינות/אזורים/תחומי שיפוט מסוימים אינם מתירים מניעה של אחריות משתמעת או הגבלות על משך האחריות המשתמעת, ולפיכך כתב הוויתור שלעיל עשוי שלא לחול עליך במלואו.

באוסטרליה ובניו-זילנד, התוכנה כוללת ערבויות שאינן ניתנות לחריגה במסגרת חוקי הצרכן באוסטרליה ובניו-זילנד. הצרכנים באוסטרליה זכאים להחלפה או להחזר כספי במקרה של כשל מרכזי ולפיצוי עבור אובדן או נזק הגיוניים וגלויים לעין. הצרכנים באוסטרליה זכאים גם לתיקון או להחלפה של התוכנה אם איכות התוכנה אינה קבילה והכשל לא נחשב לכשל מרכזי. צרכנים בניו-זילנד הרוכשים את הטובין לשימוש אישי, ביתי, או במסגרת משק ביתם ולא לתכלית עסקית ("צרכנים בניו-זילנד") זכאים לתיקון, החלפה או החזר כספי במקרה של כשל ולפיצוי עבור כל אובדן או נזק הגיוניים וגלויים לעין.

10. מגבלות על החבות. בכפוף לחוק המקומי, על אף כל נזק שעלול להיגרם לך, החבות הכוללת של HP ושל מי מספקיה בהתאם לכל סעיפי הסכם רישיון זה והתרופה היחידה שלך לכל הנזקים שתוארו לעיל יהיו מוגבלות לסכום הגדול מבין הסכום ששילמת בפועל בנפרד עבור מוצר התוכנה או 5 דולר ארה"ב. ככל שמתיר זאת החוק הישים, בשום מקרה לא ישאו HP וספקי HP באחריות כלשהי לנזקים מיוחדים, מקריים, עקיפים או נסיבתיים מכל סוג שהוא, לרבות אך מבלי להגביל לנזקים על אובדן רווחים או מידע סודי או אחר, להפסקה בפעילות עסקית, לנזקים גופניים או לאובדן פרטיות, כאלה הנובעים משימוש או מאי-יכולת לעשות שימוש במוצר התוכנה או כאלה הקשורים לכך, או הקשורים לכל תנאי מתנאי הסכם זה, גם אם דיווחת ל- HP או לאחד מספקיה על האפשרות לנזקים מסוג זה, וגם אם הפיצוי על נזקים אלה לא יהיה הולם. מדינות/אזורים/תחומי שיפוט מסוימים אינם מתירים מניעה או הגבלה של נזקים מקריים או תוצאתיים, ולפיכך ייתכן שהמגבלה או המניעה שלעיל לא חלה עליך.

11. לקוחות של ממשלת ארה"ב. בהתאם לתקנות FAR 12.211 ו- 12.212, רשיון לתוכנות מחשב מסחריות, לתיעוד לתוכנות מחשב ולנתונים טכניים של פריטים מסחריים נמסר לידי ממשלת ארה"ב במסגרת הרשיון המסחרי הסטנדרטי של HP‏.

12. ציות לחוקי הייצוא. עליך לציית לכל החוקים והתקנות של ארה"ב ושל מדינות אחרות ("חוקי ייצוא") כדי להבטיח שמוצר התוכנה לא (1) ייוצא, במישרין או בעקיפין, בניגוד לחוקי הייצוא, או (2) ישמש לתכלית האסורה לפי חוקי הייצוא, לרבות, ללא הגבלה, ייצור של נשק גרעיני, כימי או ביולוגי.

13. יכולת וסמכות ליצירת קשר חוזי. אתה מצהיר בזאת כי הגעת לגיל בגרות מבחינה משפטית לפי חוקי המדינה/אזור שבהם אתה מתגורר, וכי, במקרה הצורך, אתה מוסמך על-ידי המעסיק שלך לחתום על הסכם זה.

14. חוקים ישימים. הסכם רישיון למשתמש קצה (EULA) זה כפוף לחוקי המדינה שבה נרכש הציוד.

15. ההסכם בשלמותו. הסכם זה (כולל כל תוספת או תיקון להסכם הנלווים למוצר HP‏), הוא ההסכם בשלמותו בינך לבין HP ביחס למוצר התוכנה, והוא יבוא במקום כל מכתב או הצעה קודמים או בו-זמניים, בעל-פה או בכתב, ביחס למוצר התוכנה או כל נושא אחר המכוסה בהסכם זה. במקרה שתנאי מדיניות התמיכה או תוכניות התמיכה של HP יעמדו בסתירה לתנאי הסכם זה, תנאי הסכם זה יגברו.

‎© Copyright 2015 HP Development Company, L.P.

‎ המידע המובא כאן כפוף לשינוי ללא הודעה מראש. כל שמות המוצרים האחרים המצוינים בזאת עשויים להיות סימנים מסחריים של החברות שלהם בהתאמה. במידה המותרת על-פי חוק, האחריות הבלעדית למוצרים ולשירותים של HP מפורטת במפורש בכתב האחריות הנלווה למוצרים ולשירותים אלו. אין לפרש דבר במסמך זה כאחריות נוספת. במידה המותרת על-פי חוק, HP לא תישא באחריות לשגיאות טכניות או לשגיאות או השמטות של עריכה המופיעות בזאת.

מהדורה ראשונה: אוגוסט 2015

817678-BB1