817678-E11.fm

Lietotāja licences līgums

UZMANĪGI IZLASIET PIRMS IERĪCES LIETOŠANAS:

šis lietotāja licences līgums (turpmāk tekstā "līgums EULA") ir juridisks līgums starp (a) jums (privātpersonu vai atsevišķu uzņēmumu) un (b) HP Inc. (turpmāk tekstā "HP") un nosaka kārtību, kādā drīkstat izmantot jebkuru Programmatūras produktu, kas instalēts vai ko piedāvā HP izmantošanai ar šo HP ierīci (turpmāk tekstā "HP ierīce"), ja uz to neattiecas atsevišķs licences līgums starp jums un HP vai tā piegādātājiem. Citas programmatūras līgums EULA var būt iekļauts tās tiešsaistes dokumentācijā. Termins "Programmatūras produkts" nozīmē datora programmatūru, kur var būt iekļauts atbilstošais datu nesējs, drukāti materiāli un "tiešsaistes" jeb elektroniskā dokumentācija.

HP ierīces komplektācijā var būt iekļauti šī līguma EULA grozījumi un papildinājumi.

TIESĪBAS LIETOT PROGRAMMATŪRAS PRODUKTU TIEK PIEŠĶIRTAS TIKAI AR NOSACĪJUMU, KA PIEKRĪTAT VISIEM LĪGUMA EULA NOTEIKUMIEM UN NOSACĪJUMIEM. INSTALĒJOT, KOPĒJOT, LEJUPIELĀDĒJOT VAI KĀ CITĀDI IZMANTOJOT PROGRAMMATŪRAS PRODUKTU, JŪS PIEKRĪTAT IEVĒROT ŠĪ LĪGUMA EULA NOTEIKUMUS. JA NEPIEKRĪTAT ŠIEM LICENCES NOTEIKUMIEM, 14 DIENU LAIKĀ ATGRIEZIET VISU NELIETOTO PRODUKTU (APARATŪRU UN PROGRAMMATŪRU), LAI SAŅEMTU ATLĪDZĪBU ATBILSTOŠI IEGĀDES VIETAS NOTEIKUMIEM PAR ATLĪDZĪBAS SAŅEMŠANU.

1. LICENCES PIEŠĶIRŠANA. Ja piekrītat visiem šī līguma EULA noteikumiem un nosacījumiem, HP piešķir jums šādas tiesības:

a. Izmantošana. Programmatūras produktu var izmantot vienā datorā (turpmāk tekstā "jūsu dators"). Ja Programmatūras produkts tiek nodrošināts ar interneta starpniecību un sākotnēji bija licencēts izmantošanai vairākos datoros, šo Programmatūras produktu var instalēt un izmantot tikai šajos datoros. Nedrīkst atdalīt Programmatūras produkta komponentu daļas ar nolūku izmantot vairākos datoros. Jums nav tiesību izplatīt šo Programmatūras produktu. Lai Programmatūras produktu izmantotu, to drīkst ielādēt jūsu datora pagaidu atmiņā (RAM).

b. Glabāšana. Programmatūras produktu drīkst kopēt HP ierīces lokālajā atmiņā vai krātuves ierīcē.

c. Kopēšana. Drīkst izveidot programmatūras produkta arhīva jeb dublējuma kopiju, ja šajā kopijā tiek iekļauti visi oriģinālā Programmatūras produkta īpašuma paziņojumi un tā tiek izmantota tikai dublējumkopiju izveides nolūkā.

d. Tiesību saglabāšana. HP un tā piegādātāji patur visas tiesības, kas šajā līgumā EULA nav nepārprotami piešķirtas jums.

e. Bezmaksas programmatūra. Neraugoties uz šī līguma EULA noteikumiem un nosacījumiem, viss Programmatūras produkts vai jebkuras tā daļas, kas nav HP īpašumā esošā programmatūra vai ir programmatūra, kas tiek nodrošināta saskaņā ar trešās puses publisko licenci (turpmāk tekstā "bezmaksas programmatūra"), tiek jums licencētas atbilstoši šādai bezmaksas programmatūrai pievienotā programmatūras licences līguma noteikumiem un nosacījumiem neatkarīgi no tā, vai tas ir atsevišķs līgums, iepakojumam piestiprināts līgums vai elektroniski licences noteikumi, kas tiek akceptēti lejupielādes brīdī. Bezmaksas programmatūras izmantošanu nosaka tikai šādas licences noteikumi un nosacījumi.

f. Atkopšanas risinājums. Jebkuru programmatūras atkopšanas risinājumu, kas tiek nodrošināts kopā ar HP ierīci vai HP ierīcei gan kā cietā diska izmantošanas risinājums, gan ārēja datu nesēja izmantošanas atkopšanas risinājums (piemēram, diskete, kompaktdisks vai DVD), gan kā jebkurš ekvivalents risinājums, kas tiek nodrošināts jebkādā formā, drīkst izmantot tikai tās HP ierīces cietā diska atjaunošanai, ar kuru vai kurai tika iegādāts šis atkopšanas risinājums. Jebkuras šādā atkopšanas risinājumā iekļautās Microsoft operētājsistēmas programmatūras izmantošanu nosaka Microsoft licences līgums.

2. JAUNINĀJUMI. Lai izmantotu Programmatūras produktu, kas ir jauninājums, jābūt licencētam sākotnējam Programmatūras produktam, ko HP ir norādījis kā piemērotu jaunināšanai. Pēc jaunināšanas vairs nedrīkst izmantot sākotnējo Programmatūras produktu, kas tika izmantots šim jauninājumam. Lietojot šo Programmatūras produktu, jūs piekrītat, ka uzņēmums HP var automātiski piekļūt jūsu HP produktam, kad pieslēdzaties internetam, lai pārbaudītu noteiktu Programmatūras produktu versiju vai statusu, un var automātiski lejupielādēt un instalēt jauninājumus vai atjauninājumus šādiem jūsu HP produktā esošiem Programmatūras produktiem, lai nodrošinātu jaunas versijas vai atjauninājumus, kas nepieciešami, lai uzturētu HP programmatūras un jūsu HP produkta funkcionalitāti, kvalitāti vai drošību un nodrošinātu jums paredzēto atbalstu un citus pakalpojumus. Noteiktos gadījumos un atkarībā no jauninājuma vai atjauninājuma veida jums tiks nodrošināti paziņojumi (uznirstoši vai citādi), kas var pieprasīt jums veikt jaunināšanu vai atjaunināšanu.

3. PAPILDU PROGRAMMATŪRA. Šis līgums EULA attiecas uz HP nodrošinātā sākotnējā Programmatūras produktu atjauninājumiem un papildinājumiem, ja HP kopā ar atjauninājumu vai papildinājumu nesniedz citus noteikumus. Ja noteikumi ir pretrunīgi, spēkā ir atjauninājuma vai papildinājuma noteikumi.

4. NODOŠANA.

a. Trešās puses. Sākotnējais Programmatūras produkta lietotājs drīkst veikt vienreizēju Programmatūras produkta nodošanu citam lietotājam. Veicot nodošanu, ir jānodod visas komponentu daļas, datu nesēji, drukātie materiāli, šis līgums EULA un, ja tāds ir, autentiskuma sertifikāts. Nodošana nedrīkst būt netieša nodošana, piemēram, nosūtīšana. Pirms nodošanas lietotājam, kas saņem nododamo produktu, jāpiekrīt visiem līguma EULA noteikumiem. Nododot šo Programmatūras produktu, jūsu licence automātiski zaudē spēku.

b. Ierobežojumi. Programmatūras produktu nedrīkst ne izīrēt, ne iznomāt, ne arī aizdot, kā arī nedrīkst izmantot komerciālai laika sadalei un lietošanai birojā. Nedrīkst izsniegt šī Programmatūras produkta apakšlicenci, piešķirt vai nodot Programmatūras produkta licenci, izņemot šajā līgumā EULA nepārprotami norādītajos gadījumos.

5. ĪPAŠUMTIESĪBAS. Visas Programmatūras produktā un lietotāja dokumentācijā ietvertās intelektuālās īpašumtiesības pieder HP vai tā piegādātājiem, un tās aizsargā likumdošana, ieskaitot, bet neaprobežojoties ar Amerikas Savienoto Valstu autortiesību, tirdzniecības noslēpumu un preču zīmju likumdošanu, kā arī citu atbilstošo likumdošanu un starptautisko vienošanos noteikumiem. Programmatūras produktam nedrīkst noņemt produkta identifikāciju, paziņojumus par autortiesībām, kā arī īpašumtiesību ierobežojumus.

6. REVERSĀS INŽENIERIJAS IEROBEŽOJUMS. Ir aizliegta programmatūras produkta reversā inženierija, dekompilēšana un disasemblēšana, izņemot un aprobežojoties tikai ar likumdošanā noteiktajām un šajā līgumā EULA nepārprotami minētām tiesībām to darīt, neraugoties uz šo ierobežojumu.

7. TERMIŅŠ. Šis līgums EULA ir spēkā, ja nav anulēts vai noraidīts. Šis līgums EULA tiek anulēts arī, iestājoties līgumā EULA izklāstītajiem nosacījumiem, vai arī, ja netiek pildīts kāds šī līguma EULA noteikums vai nosacījums.

8. PIEKRIŠANA DATU APKOPOŠANAI/IZMANTOŠANAI.

a. HP lietos sīkfailus un citus tīmekļa tehnoloģijas rīkus, lai apkopotu anonīmu tehnisko informāciju, kas saistīta ar HP programmatūru un jūsu HP produktu. Šī informācija tiks lietota, lai nodrošinātu jauninājumus un saistīto atbalstu vai citus pakalpojumus, kas aprakstīti 2. sadaļā. HP apkopos arī jūsu personisko informāciju, tostarp interneta protokola adresi vai citu unikālu identifikācijas informāciju, kas saistīta ar jūsu HP produktu, kā arī informāciju, ko iesniedzāt, reģistrējot savu HP produktu. Šī informācija tiks izmantota, lai nodrošinātu kā atjauninājumus un saistīto atbalstu vai citus pakalpojumus, tā arī, lai nosūtītu jums tirgvedības informāciju (ja to pieprasīs piemērojamie tiesību akti, vienmēr tiks prasīta jūsu piekrišana).

Ciktāl to pieļauj piemērojamie tiesību akti, piekrītot šiem noteikumiem un nosacījumiem, jūs piekrītat, ka uzņēmums HP, tā meitasuzņēmumi un filiāles var apkopot anonīmus un personiskus datus un lietot tos, kā aprakstīts šajā lietotāja licences līgumā un HP konfidencialitātes politikā www.hp.com/go/privacy.

b. Datu apkopošana/izmantošana, ko veic trešās puses. Noteiktas programmas, kas iekļautas jūsu HP ierīcē, nodrošina un atsevišķi licencē trešo pušu piegādātāji ("trešās puses programmatūra"). Trešās puses programmatūra var būt instalēta un gatava lietošanai jūsu HP ierīcē pat tad, ja izvēlaties neaktivizēt/neiegādāties šādu programmatūru. Trešās puses programmatūra drīkst apkopot un pārsūtīt tehnisko informāciju par jūsu sistēmu (piem., IP adresi, unikālu ierīces identifikatoru, instalētās programmatūras versiju u.c.) un citus sistēmas datus. Trešā puse šo informāciju izmanto, lai identificētu tehniskos sistēmas atribūtus un nodrošinātu, ka jūsu sistēmā ir instalēta visaktuālākā programmatūras versija. Ja jūs nevēlaties, ka trešās puses programmatūra apkopo šo tehnisko informāciju vai automātiski sūta jums versiju jauninājumus, jums nepieciešams atinstalēt šo programmatūru pirms pieslēgšanās internetam.

9. GARANTIJU ATRUNA. LIKUMA MAKSIMĀLI PIEĻAUJAMAJĀ APMĒRĀ HP UN TĀ PIEGĀDĀTĀJI NODROŠINA ŠO PROGRAMMATŪRAS PRODUKTU TĀDU, “KĀDS TAS IR” AR VISIEM DEFEKTIEM, UN TĀDĒJĀDI ATSAKĀS NO VISĀM CITĀM GARANTIJĀM UN NOSACĪJUMIEM, TIEŠIEM VAI NETIEŠIEM VAI LIKUMĀ NOTEIKTIEM, TOSTARP, BET NE TIKAI, NOSAUKUMA UN TIESĪBU NEPĀRKĀPŠANAS GARANTIJĀM, JEBKĀDĀM NETIEŠĀM GARANTIJĀM, NODEVĀM VAI NOSACĪJUMIEM ATTIECĪBĀ UZ PIEMĒROTĪBU TIRGUM, APMIERINOŠU KVALITĀTI, PIEMĒROTĪBU KONKRĒTAM MĒRĶIM, UN VĪRUSU TRŪKUMU ŠAJĀ PROGRAMMATŪRAS PRODUKTĀ. Dažos štatos/administratīvajos apgabalos nav atļauta netiešo garantiju noliegšana vai to ilguma ierobežošana, tāpēc, iespējams, iepriekšējā atruna daļēji uz jums neattiecas.

AUSTRĀLIJĀ UN JAUNZĒLANDĒ PROGRAMMATŪRAI TIEK PIEŠĶIRTAS GARANTIJAS, KAS NEVAR TIKT IZSLĒGTAS SASKAŅĀ AR AUSTRĀLIJAS UN JAUNZĒLANDES PATĒRĒTĀJU LIKUMIEM. KLIENTIEM AUSTRĀLIJĀ IR TIESĪBAS UZ PRODUKTA NOMAIŅU VAI NAUDAS LĪDZEKĻU ATGRIEŠANU, JA TIEK KONSTATĒTA BŪTISKA KĻŪME, VAI KOMPENSĀCIJU, JA TIEK KONSTATĒTI CITI PAREDZAMI ZAUDĒJUMI VAI BOJĀJUMI. PATĒRĒTĀJIEM AUSTRĀLIJĀ IR TIESĪBAS ARĪ UZ PROGRAMMATŪRAS REMONTU VAI NOMAIŅU, JA PROGRAMMATŪRAI NAV PIEŅEMAMA KVALITĀTE UN TĀS DARBĪBAS KĻŪME NAV BŪTISKA. KLIENTIEM JAUNZĒLANDĒ, KAS PRODUKTUS IEGĀDĀJAS PERSONISKAI LIETOŠANAI, NEVIS UZŅĒMĒJDARBĪBAS VAJADZĪBĀM ("KLIENTI JAUNZĒLANDĒ"), IR TIESĪBAS UZ PRODUKTA REMONTU, NOMAIŅU VAI NAUDAS LĪDZEKĻU ATGRIEŠANU, JA TIEK KONSTATĒTA KĻŪDAINA DARBĪBA, VAI KOMPENSĀCIJU, JA TIEK KONSTATĒTI CITI PAREDZAMI ZAUDĒJUMI VAI BOJĀJUMI.

10. ATBILDĪBAS IEROBEŽOJUMI. Kā nosaka vietējie likumi, neskatoties uz jebkādiem zaudējumiem, kas jums varētu rasties, visa HP un piegādātāju atbildība saskaņā ar šo lietotāja licences līgumu un jūsu izņēmuma tiesību aizsardzības līdzekļiem par visu iepriekš minēto ir ierobežota līdz summai, ko jūs faktiski samaksājāt par šo programmatūras produktu vai ASV $5,00. HP VAI TĀ PIEGĀDĀTĀJI NEKĀDĀ GADĪJUMĀ NAV ATBILDĪGI PAR JEBKĀDIEM SPECIĀLIEM, NETĪŠIEM, NETIEŠIEM VAI IZRIETOŠIEM KAITĒJUMIEM, IESKAITOT, BET NEAPROBEŽOJOTIES AR PEĻŅAS, KONFIDENCIĀLAS VAI CITAS INFORMĀCIJAS ZUDUMA, UZŅĒMĒJDARBĪBAS PĀRTRAUKUMA, PERSONISKO SAVAINOJUMU, PRIVĀTUMA ZUDUMA IZRAISĪTO KAITĒJUMU, KAS RADUSIES, IZMANTOJOT VAI NESPĒJOT IZMANTOT PROGRAMMATŪRAS PRODUKTU, VAI KĀ CITĀDI IR SAISTĪTI AR PROGRAMMATŪRAS PRODUKTU VAI KĀDU ŠĪ LĪGUMA EULA NOTEIKUMU PAT TAD, JA HP VAI JEBKURŠ PIEGĀDĀTĀJS IR SAŅĒMIS INFORMĀCIJU PAR ŠĀDU ZAUDĒJUMU IESPĒJAMĪBU VAI JA ATLĪDZINĀJUMS NEATBILST SAVAI BŪTĪBAI, CIKTĀL TO ATĻAUJ VIETĒJĀ LIKUMDOŠANA. Dažos štatos/administratīvajos apgabalos nav atļauta nejaušu vai izrietošu kaitējumu izslēgšana vai ierobežošana, tāpēc minētie ierobežojumi un izņēmumi uz jums, iespējams, neattiecas.

11. ASV VALDĪBAS KLIENTI. Saskaņā ar FAR 12.211 un 12.212 komerciālā datoru programmatūra, datoru programmatūras dokumentācija un komercpreču tehniskie dati ASV valdībai tiek licencēti ar HP standarta komerclicenci.

12. ATBILSTĪBA LIKUMDOŠANAI PAR EKSPORTĒŠANU. Jums ir jāievēro visi Amerikas Savienoto Valstu un citu valstu likumi un noteikumi (turpmāk tekstā "likumi par eksportēšanu"), lai nodrošinātu, ka Programmatūras produkts netiek (1) eksportēts, tieši vai netieši pārkāpjot likumus par eksportēšanu, vai (2) izmantots nolūkiem, kas aizliegti likumos par eksportēšanu, ieskaitot, bet neaprobežojoties ar atomieroču, ķīmisko vai bioloģisko ieroču izplatīšanu.

13. SPĒJA UN PILNVARAS NOSLĒGT LĪGUMU. Jūs apliecināt, ka savā mītnes vietā esat pilngadīgs un, ja nepieciešams, esat likumīgi pilnvarots darba devēja vārdā noslēgt šo līgumu.

14. ATBILSTOŠĀ LIKUMDOŠANA. Šo lietotāja licences līgumu reglamentē tās valsts likumi, kurā tika iegādāta ierīce.

15. LĪGUMA PILNĪBA. Šis līgums EULA (ieskaitot visus HP ierīces komplektācijā iekļautā līguma EULA grozījumus un papildinājumus) ir pilnīgs līgums starp jums un HP par šo Programmatūras produktu un aizstāj visu iepriekšējo un vienlaicīgo mutisko un rakstisko saziņu, priekšlikumus un attēlojumu, kas saistīts ar programmatūras produktu un visām pārējām līgumā EULA minētajām tēmām. Ja kādu HP atbalsta pakalpojumu politiku vai programmu noteikumi ir pretrunā ar šī līguma EULA noteikumiem, ir spēkā līguma EULA noteikumi.

© Copyright 2015 HP Development Company, L.P.

Šeit iekļautā informācija var tikt mainīta bez iepriekšēja brīdinājuma. Visi citi šeit minētie produktu nosaukumi var būt to attiecīgo uzņēmumu preču zīmes. Ciktāl to pieļauj piemērojamie tiesību akti, vienīgās HP produktu un pakalpojumu garantijas ir izklāstītas šiem produktiem un pakalpojumiem pievienotajos garantijas paziņojumos. Nekas no šeit minētā nav interpretējams kā papildu garantija. Ciktāl to pieļauj piemērojamie tiesību akti, uzņēmums HP neatbild par šajā tekstā pieļautajām tehniskām vai redakcijas kļūdām vai izlaidumiem.

Pirmais izdevums: 2015. gada augustā

817678-E11