xxxxxx-001.fm
Author: caille

Licenčná zmluva s koncovým používateľom
SKÔR NEŽ ZAČNETE POUŽÍVAŤ TOTO ZARIADENIE, POZORNE SI PREČÍTAJTE NASLEDUJÚCE INFORMÁCIE:
táto Licenčná zmluva koncového používateľa je právna dohoda medzi (a) vami (fyzickou osobou alebo organizáciou) a (b) HP Inc. („HP“), ktorá upravuje používanie ľubovoľného softvérového produktu nainštalovaného alebo sprístupneného spoločnosťou HP na používanie v produkte od spoločnosti HP („produkte HP“), ktorý inak nie je predmetom samostatnej licenčnej zmluvy medzi vami a spoločnosťou HP ani jej dodávateľmi. Iný softvér môže obsahovať Licenčnú zmluvu koncového používateľa v rámci vlastnej dokumentácie online. Pojmom „softvérový produkt“ sa označuje počítačový softvér. Môže zahŕňať aj pridružené médiá, tlačené materiály a dokumentáciu online alebo elektronickú dokumentáciu.
K produktu HP môže byť priložený dodatok alebo príloha k tejto Licenčnej zmluve.
PRÁVA SÚVISIACE SO SOFTVÉROVÝM PRODUKTOM SÚ K DISPOZÍCII LEN ZA PREDPOKLADU, ŽE SÚHLASÍTE SO VŠETKÝMI PODMIENKAMI TEJTO LICENČNEJ ZMLUVY. INŠTALÁCIOU, KOPÍROVANÍM, PREBERANÍM ALEBO INÝM POUŽÍVANÍM SOFTVÉROVÉHO PRODUKTU SÚHLASÍTE S PODMIENKAMI TEJTO LICENČNEJ ZMLUVY. AK NESÚHLASÍTE S TÝMITO LICENČNÝMI PODMIENKAMI, TAK CELÝ NEPOUŽITÝ PRODUKT (HARDVÉR A SOFTVÉR) MÔŽETE VRÁTIŤ NA ZÁKLADE PODMIENOK REFUNDÁCIE PLATNÝCH V MIESTE NÁKUPU DO 14 DNÍ OD DÁTUMU NÁKUPU.
1. POSKYTNUTÉ LICENČNÉ PRÁVA. Spoločnosť HP vám za predpokladu, že vyhoviete všetkým podmienkam a požiadavkám tejto Licenčnej zmluvy, poskytuje nasledujúce práva:
a. Používanie. Softvérový produkt môžete používať v jednom počítači („svojom počítači“). Ak vám bol softvérový produkt poskytnutý prostredníctvom internetu a pôvodne naň bola poskytnutá licencia na používanie vo viac ako jednom počítači, softvérový produkt môžete inštalovať a používať len v daných počítačoch. Softvérový produkt nesmiete rozdeliť na jednotlivé súčasti, ktoré potom použijete vo viacerých počítačoch. Nemáte právo na distribúciu softvérového produktu. Na účely používania softvérového produktu môžete softvérový produkt načítať do dočasnej pamäte RAM svojho počítača.
b. Uloženie. Softvérový produkt môžete skopírovať do lokálnej pamäte alebo zariadenia na ukladanie údajov, ktoré je súčasťou produktu HP.
c. Kopírovanie. Môžete vytvárať archívne alebo záložné kópie softvérového produktu, ale len za predpokladu, že kópia bude obsahovať tie isté informácie o vlastníctve ako pôvodný softvérový produkt a použije sa len na záložné účely.
d. Vyhradenie práv. Spoločnosť HP a jej dodávatelia si vyhradzujú všetky práva, ktoré vám nie sú výslovne poskytnuté v tejto Licenčnej zmluve.
e. Freeware. Poskytovanie licencií na softvérové produkty alebo ich časti, ktoré sú zahrnuté do softvéru iných dodávateľov, než je spoločnosť HP, alebo do softvéru poskytovaného autormi v súlade s podmienkami pre verejné licencie („freeware“), sa neriadi podmienkami tejto Licenčnej zmluvy, ale podmienkami softvérovej licenčnej zmluvy dostupnej spolu s týmto freeware vo forme samostatnej zmluvy, tlačenej licenčnej zmluvy alebo licenčnej zmluvy v elektronickej forme, ktorú odsúhlasíte pri prevzatí. Používanie freeware v plnom rozsahu upravujú podmienky tejto licencie.
f. Riešenie na obnovenie softvéru. Každé riešenie na obnovenie softvéru poskytnuté s produktom HP alebo preň, či už na pevnom disku, alebo externom médiu (napr. diskete, disku CD alebo DVD), alebo ekvivalentné riešenie poskytnuté v ľubovoľnej inej forme sa môže použiť iba na obnovenie pevného disku produktu HP, s ktorým alebo pre ktorý bolo riešenie na obnovenie softvéru pôvodne zakúpené. Používanie softvéru operačného systému od spoločnosti Microsoft, ktorý takéto riešenie na obnovenie softvéru obsahuje, sa riadi licenčnými podmienkami spoločnosti Microsoft.
2. INOVÁCIA. Na používanie softvérového produktu, ktorý je označený ako inovácia, musíte byť oprávnení na používanie pôvodného softvérového produktu, ktorý spoločnosť HP označila ako produkt podliehajúci inovácii. Po inovácii už ďalej nesmiete používať pôvodný softvérový produkt, ktorý bol základom inovácie. Používaním softvérového produktu tiež vyjadrujete súhlas s tým, že spoločnosť HP môže počas pripojenia na internet automaticky získavať prístup k vášmu produktu HP s cieľom overiť verziu alebo stav konkrétnych softvérových produktov, automaticky preberať a inštalovať ich inovácie alebo aktualizácie v produkte HP a zabezpečovať tak nové verzie alebo aktualizácie potrebné na údržbu funkcií, výkonu alebo zabezpečenia softvéru a vášho produktu HP, ako aj poskytovať pomoc s podporou alebo inými službami. V konkrétnych prípadoch a v závislosti od druhu inovácie alebo aktualizácie dostanete oznámenie (prostredníctvom kontextového okna alebo iným spôsobom) so žiadosťou o spustenie inovácie alebo aktualizácie.
3. ĎALŠÍ SOFTVÉR. Táto Licenčná zmluva sa vzťahuje aj na aktualizácie alebo doplnky pôvodného softvérového produktu poskytnutého spoločnosťou HP, ak vám spoločnosť HP spolu s aktualizáciou alebo doplnkom neposkytne iné podmienky. V prípade konfliktu podmienok sa zohľadňujú neskôr poskytnuté podmienky.
4. PREVOD.
a. Iný subjekt. Pôvodný používateľ softvérového produktu môže vykonať jednorazový prevod softvérového produktu na iného koncového používateľa. V rámci prevodu musia byť prevedené aj všetky súčasti, médiá, tlačené materiály, táto Licenčná zmluva a (ak je to možné) Certifikát pravosti (Certificate of Authenticity). Prevod sa nesmie vykonať nepriamo (napríklad formou doručenia). Pred vykonaním prevodu musí koncový používateľ, ktorý je príjemcom prevádzaného produktu, súhlasiť so všetkými podmienkami Licenčnej zmluvy. S prevodom softvérového produktu sa vaša licencia automaticky ukončuje.
b. Obmedzenia. Softvérový produkt si nemôžete vziať do prenájmu, nemôžete ho ani prenajať ani zapožičať a nesmiete ho použiť ani v komerčnom spoločnom ústrednom počítači ani na úradné účely. Licenciu alebo softvérový produkt nie je možné ďalej poskytnúť, priradiť ani previesť iným spôsobom, než je výslovne uvedené v tejto Licenčnej zmluve.
5. VLASTNÍCKE PRÁVA. Všetky práva súvisiace s duševným vlastníctvom softvérového produktu a používateľskej dokumentácie sú vlastníctvom spoločnosti HP alebo jej dodávateľov a sú chránené zákonmi vrátane zákonov USA o autorských právach, obchodnom tajomstve a ochranných známkach, ako aj ďalšími použiteľnými zákonmi a ustanoveniami medzinárodných dohôd. Zo softvérového produktu nesmiete odstraňovať žiadne informácie o totožnosti produktu, upozorneniach týkajúcich sa autorských práv alebo obmedzeniach vlastníckych práv.
6. OBMEDZENIE PRE SPÄTNÚ ÚPRAVU. Softvérový produkt nesmiete spätne upravovať, dekompilovať ani rozkladať s výnimkou rozsahu, v ktorom vás na to bez ohľadu na toto obmedzenie oprávňujú príslušné zákony alebo v ktorom to táto Licenčná zmluva výslovne umožňuje.
7. UKONČENIE. Táto Licenčná zmluva je účinná až do svojho ukončenia alebo zamietnutia. Táto Licenčná zmluva sa môže ukončiť aj v súlade s podmienkami uvedenými v iných častiach tejto Licenčnej zmluvy alebo pri nedodržaní iektorej z podmienok tejto Licenčnej zmluvy.
8. POVOLENIE NA ZHROMAŽĎOVANIE/POUŽÍVANIE ÚDAJOV.
a. Spoločnosť HP bude používať súbory „cookie“ a iné webové technologické nástroje na zhromažďovanie anonymných technických údajov týkajúcich sa softvéru HP a vášho produktu HP. Tieto údaje sa použijú na poskytovanie inovácií a súvisiacej podpory alebo iných služieb opísaných v časti 2. Spoločnosť HP bude tiež zhromažďovať osobné údaje vrátane adresy IP alebo iných jedinečných identifikačných údajov spojených s vaším produktom HP a údaje, ktoré ste poskytli pri registrácii produktu HP. Okrem poskytovania inovácií a súvisiacej podpory alebo iných služieb sa tieto údaje tiež použijú na odosielanie marketingových správ na vašu adresu (vždy však s vaším výslovným súhlasom, ak to požaduje platný zákon).
Vyjadrením súhlasu s týmito zmluvnými podmienkami súhlasíte so zhromažďovaním a používaním anonymných a osobných údajov, a to v rozsahu povolenom platným zákonom, spoločnosťou HP, jej pobočkami a dcérskymi spoločnosťami uvedenými v tejto licenčnej zmluve s koncovým používateľom a tiež uvedenými v zásade spoločnosti HP o ochrane osobných údajov www.hp.com/go/privacy.
b. Zhromažďovanie/používanie tretími stranami. Určité softvérové produkty vo vašom produkte HP poskytujú tretie strany, ktoré sú tiež poskytovateľmi osobitných licencií („softvér tretích strán“). Softvér tretích strán môže byť nainštalovaný a funkčný vo vašom produkte HP, aj keď ste zvolili možnosť neaktivovať/nezakúpiť takýto softvér. Softvér tretích strán môže zhromažďovať a prenášať technické informácie o vašom systéme (napr. adresu IP, jedinečný identifikátor zariadenia, verziu nainštalovaného softvéru atď.) a ďalšie systémové údaje. Tieto informácie používajú tretie strany na identifikovanie technických atribútov systému a na zabezpečenie, že vo vašom systéme je nainštalovaná aktuálna verzia softvéru. Ak si nechcete, aby softvér tretích strán zhromažďoval technické informácie alebo vám automaticky posielal aktualizácie verzií, mali by ste si softvér pred pripojením na internet odinštalovať.
9. VYHLÁSENIE O ZÁRUKÁCH. SPOLOČNOSŤ HP A JEJ DODÁVATELIA POSKYTUJÚ SOFTVÉROVÝ PRODUKT „TAK, AKO JE“, T. J. SO VŠETKÝMI CHYBAMI, A TÝMTO ODMIETAJÚ VŠETKY OSTATNÉ VYJADRENÉ, IMPLIKOVANÉ ALEBO ŠTATUTÁRNE ZÁRUKY A PODMIENKY VRÁTANE, ALE NIE VÝLUČNE ZÁRUKY NA VLASTNÍCKY NÁROK A DODRŽIAVANIE PREDPISOV, AKÝCHKOĽVEK VYPLÝVAJÚCICH ZÁRUK, POVINNOSTÍ ALEBO PODMIENOK TÝKAJÚCICH SA OBCHODOVATEĽNOSTI, DOSTATOČNEJ KVALITY ALEBO VHODNOSTI NA KONKRÉTNY ÚČEL A OCHRANY PRED VÍRUSMI S OHĽADOM NA SOFTVÉROVÝ PRODUKT, A TO V MAXIMÁLNOM ROZSAHU POVOLENOM PLATNÝM ZÁKONOM. Existujú štáty a jurisdikcie, ktoré nepovoľujú vylúčenie odvodených záruk alebo obmedzení trvania odvodených záruk, takže vyššie uvedené vyhlásenie sa na vás nemusí vzťahovať v plnom rozsahu.
V AUSTRÁLII A NA NOVOM ZÉLANDE SA SOFTVÉR DODÁVA SO ZÁRUKAMI, KTORÉ NEMOŽNO VYLÚČIŤ Z DÔVODU AUSTRÁLSKYCH A NOVOZÉLANDSKÝCH ZÁKONOV NA OCHRANU SPOTREBITEĽOV. AUSTRÁLSKI SPOTREBITELIA MAJÚ PRÁVO NA VÝMENU TOVARU ALEBO REFUNDÁCIU ZA VÄČŠIU CHYBU A ODŠKODNÉ ZA INÝ DRUH RACIONÁLNE PREDVÍDATEĽNEJ STRATY ALEBO POŠKODENIA. AUSTRÁLSKI SPOTREBITELIA MAJÚ TIEŽ PRÁVO NA OPRAVU ALEBO VÝMENU SOFTVÉRU, AK NEDOSAHUJE OČAKÁVANÚ KVALITU A CHYBA NEPATRÍ DO KATEGÓRIE VÄČŠÍCH CHÝB. NOVOZÉLANDSKÍ SPOTREBITELIA, KTORÍ SI ZAKÚPIA TOVAR NA OSOBNÉ, DOMÁCE VYUŽITIE ALEBO SPOTREBU, NIE NA ÚČELY PODNIKANIA (ĎALEJ SA UVÁDZAJÚ AKO NOVOZÉLANDSKÍ SPOTREBITELIA) MAJÚ PRÁVO NA OPRAVU, VÝMENU TOVARU ALEBO NA REFUNDÁCIU ZA CHYBU A ODŠKODNÉ ZA INÝ DRUH RACIONÁLNE PREDVÍDATEĽNEJ STRATY ALEBO POŠKODENIA.
10. OBMEDZENIE ZODPOVEDNOSTI. Napriek akýmkoľvek potenciálne vzniknutým škodám sa celý finančný záväzok spoločnosti HP a všetkých jej dodávateľov vyplývajúci z ľubovoľného opatrenia uvedeného v tejto licenčnej zmluve s koncovým používateľom a vášho exkluzívneho práva na refundáciu v prípade všetkých uvedených skutočností obmedzí na sumu, ktorú ste reálne zaplatili osobitne za softvérový produkt, alebo na sumu 5,00 USD (podľa toho, ktorá je vyššia), a to v súlade s miestnym zákonom. SPOLOČNOSŤ HP ALEBO JEJ DODÁVATELIA V MAXIMÁLNOM ROZSAHU POVOLENOM PRÍSLUŠNÝMI ZÁKONMI V ŽIADNOM PRÍPADE NEZODPOVEDAJÚ ZA MIMORIADNE, NÁHODNÉ, NEPRIAME ANI NÁSLEDNÉ ŠKODY AKÉHOKOĽVEK DRUHU, VRÁTANE ŠKÔD SPÔSOBENÝCH STRATOU ZISKOV A DÔVERNÝCH ALEBO INÝCH INFORMÁCIÍ, PRERUŠENÍM ČINNOSTI, ZRANENÍM OSÔB A ZVEREJNENÍM OSOBNÝCH ÚDAJOV, KTORÉ VYPLÝVAJÚ Z POUŽÍVANIA ALEBO ZO ZNEMOŽNENIA POUŽÍVANIA SOFTVÉROVÉHO PRODUKTU, INAK SÚVISIA S JEHO POUŽÍVANÍM ALEBO SO ZNEMOŽNENÍM JEHO POUŽÍVANIA ALEBO SÚ V INOM SPOJENÍ S NIEKTORÝM USTANOVENÍM TEJTO LICENČNEJ ZMLUVY, A TO ANI V TOM PRÍPADE, ŽE SPOLOČNOSŤ HP ALEBO NIEKTORÝ Z JEJ DODÁVATEĽOV BOLI UPOZORNENÍ NA MOŽNOSŤ VZNIKU TÝCHTO ŠKÔD, ALEBO AK OPRAVNÉ PROSTRIEDKY NESPĹŇAJÚ SVOJ ZÁKLADNÝ ÚČEL. Existujú štáty a jurisdikcie, ktoré nepovoľujú vylúčenie ani obmedzenie náhodných ani následných škôd, takže vyššie uvedené obmedzenie alebo vylúčenie sa na vás nemusí vzťahovať.
11. VLÁDNE ORGANIZÁCIE USA. V súlade s nariadeniami FAR12.211 a 12.212 spoločnosť HP poskytuje vládnym inštitúciám USA licenciu na komerčný počítačový softvér, dokumentáciu k počítačovému softvéru a technickým údajom pre komerčné položky v súlade so štandardnými podmienkami spoločnosti HP pre poskytovanie komerčných licencií.
12. SÚLAD SO ZÁKONMI O EXPORTE. Dodržiavanie všetkých zákonov a nariadení USA a ďalších krajín/regiónov („zákonov o exporte“) umožňuje zaistiť, že softvérový produkt sa nebude (1) exportovať (či už priamo, alebo nepriamo) v rozpore so zákonmi o exporte, ani sa (2) nepoužije na účely zakázané zákonmi o exporte vrátane šírenia nukleárnych, chemických alebo biologických zbraní.
13. SPÔSOBILOSŤ A OPRÁVNENIE NA UZAVRETIE ZMLUVY. Potvrdzujete, že podľa zákonov krajiny/regiónu, v ktorej sa nachádzate, ste už dosiahli plnoletosť a (ak je to potrebné) máte primerané oprávnenie zamestnávateľa na uzavretie tejto zmluvy.
14. RELEVANTNÉ PRÁVO. Na túto licenčnú zmluvu s koncovým používateľom sa vzťahujú zákony krajiny/regiónu, v ktorom sa zariadenie zakúpilo.
15. ÚPLNOSŤ ZMLUVY. Táto Licenčná zmluva (vrátane všetkých dodatkov a príloh tejto Licenčnej zmluvy, ktoré sú súčasťou produktu HP) je kompletnou zmluvou o softvérovom produkte medzi vami a spoločnosťou HP a nahrádza všetky predchádzajúce alebo súčasné ústne alebo písomné dohody, návrhy a vyhlásenia súvisiace so softvérovým produktom alebo ľubovoľným iným predmetom tejto Licenčnej zmluvy. V prípade konfliktu zásad alebo programov spoločnosti HP pre služby technickej podpory s podmienkami tejto Licenčnej zmluvy sa za rozhodujúce považujú podmienky tejto Licenčnej zmluvy.
© Copyright 2015 HP Development Company, L.P.
Informácie uvedené v tomto dokumente sa môžu zmeniť bez predchádzajúceho upozornenia. Všetky ostatné názvy produktov uvedené v tomto dokumente môžu byť ochrannými známkami jednotlivých spoločností. Jediné záruky na produkty a služby spoločnosti HP sú uvedené vo vyhláseniach o výslovnej záruke, ktoré sa poskytujú spolu s takýmito produktmi a službami, a to v rozsahu povolenom platným zákonom. Žiadne informácie uvedené v tomto dokumente nemožno považovať za dodatočnú záruku. Spoločnosť HP nebude niesť zodpovednosť za technické ani redakčné chyby či opomenutia v tomto dokumente, a to v rozsahu povolenom platným zákonom.
Prvé vydanie: august 2015
817678-231