817678-211.fm

Végfelhasználói licencszerződés

A KÉSZÜLÉK HASZNÁLATBA VÉTELE ELŐTT OLVASSA EL FIGYELMESEN!

A jelen végfelhasználói licencszerződés (a továbbiakban „licencszerződés”) jogi megállapodást jelent egyfelől (a) Ön mint magánszemély vagy mint jogi személy és (b) HP Inc. (a továbbiakban „HP”) között, amely megállapodás irányadó a HP márkájú termékre (a továbbiakban „HP termék”) telepített vagy a HP által ahhoz az Ön rendelkezésére bocsátott bármely szoftvertermék használatára vonatkozóan, amennyiben az nem esik az Ön és a HP vagy partnerei között létrejött más licencszerződés hatálya alá. Az egyéb. A „szoftvertermék” kifejezés számítástechnikai szoftvert jelent, amelynek körébe.

A HP termékkel a jelen licencszerződés módosítása vagy függeléke is forgalomba kerülhet.

A SZOFTVERTERMÉKRE VONATKOZÓ JOGOK BIZTOSÍTÁSÁNAK AZ A FELTÉTELE, HOGY ÖN A JELEN LICENCSZERZŐDÉS MINDEN RENDELKEZÉSÉT ÉS KIKÖTÉSÉT ELFOGADJA. A SZOFTVERTERMÉK TELEPÍTÉSÉVEL, MÁSOLÁSÁVAL, LETÖLTÉSÉVEL VAGY EGYÉB MÓDON TÖRTÉNŐ HASZNÁLATÁVAL ELFOGADJA, HOGY A VÉGFELHASZNÁLÓI LICENCSZERZŐDÉS FELTÉTELEI ÖNRE KÖTELEZŐ ÉRVÉNYŰEK. HA A FELTÉTELEKET NEM FOGADJA EL, AZ ÖN KIZÁRÓLAGOS JOGORVOSLATI LEHETŐSÉGE, HA A FELBONTATLAN SZOFTVERTERMÉKET ÉS A HP HARDVERESZKÖZT A VÁSÁRLÁST KÖVETŐ 14 NAPON BELÜL TELJES VÉTELÁRVISSZATÉRÍTÉS ELLENÉBEN VISSZAKÜLDI A FORGALMAZÓNAK, EZ AZONBAN A FORGALMAZÓ VISSZATÉRÍTÉSI SZABÁLYZATÁNAK IS FÜGGVÉNYE.

1. A LICENC TERJEDELME. A jelen végfelhasználói licencszerződés feltételeinek betartása esetén a HP az alábbi jogokat biztosítja Önnek:

a. Használat. A szoftvertermék egyetlen számítógépen (a továbbiakban: „saját számítógép”) használható. Ha a szoftvertermékhez az interneten keresztül jutott hozzá, és a termék az eredeti licencfeltételek szerint több számítógépen használható, a terméket csak ezeken a számítógépeken használhatja. A szoftvertermék egyes összetevőit más számítógépen való használatra nem szabad különválasztani. Ön nem jogosult a szoftvertermék terjesztésére. A szoftvertermék használata céljából betöltheti azt saját számítógépe átmeneti memóriájába (RAM).

b. Tárolás. A szoftverterméket a HP termék helyi memóriájába vagy tárolóeszközére.

c. Másolás. A szoftvertermékről archiválási vagy biztonsági mentési célból készíthet másolatot, feltéve, ha a másolat tartalmazza az eredeti szoftvertermékhez mellékelt tulajdonosi megjegyzéseket, és ha kizárólag biztonsági célokat szolgál.

d. A jogok fenntartása. A HP és szállítói fenntartják az összes, a jelen licencszerződésben.

e. Freeware. A jelen licencszerződésben foglalt feltételeken kívül a szoftvertermék minden és bármely olyan részére, amely nem képezi a HP tulajdonát, vagy amelyhez harmadik fél biztosított nyilvános licencet („freeware termék”), az ilyen freeware termékhez járó szoftverlicenc-szerződés feltételei és kikötései vonatkoznak függetlenül attól, hogy ahhoz a terméktől különválasztva, az eredeti csomagolás. A freeware termék bármilyen használatát teljes mértékben az ilyen licenc feltételei és kikötései szabályozzák.

f. Helyreállítási megoldások. A HP termékhez mellékelt vagy annak kiegészítéseként kapott szoftver-helyreállítási megoldások csak azon HP termék merevlemezének visszaállítására használhatók, amellyel vagy amelyhez a helyreállítási megoldást eredetileg vásárolta, függetlenül attól, hogy a megoldás merevlemez-, külsőadathordozó- (pl. hajlékonylemez-, CD- vagy DVD-) alapú vagy más formában biztosított egyenértékű megoldás-e. Az ilyen helyreállítási megoldásokban felhasznált bármilyen Microsoft operációs rendszer a Microsoft Licencszerződés hatálya alá tartozik.

2. FRISSÍTÉSEK. A frissítésként megnevezett szoftvertermék használatának az a feltétele, hogy Ön már rendelkezzék a HP által frissítésre jogosultnak megítélt eredeti szoftvertermék licencjogával. A frissítést követően a frissítési jogosultság alapjául szolgáló eredeti szoftvertermék nem használható. A Szoftvertermék használatával Ön elfogadja, hogy ha rendelkezik internetkapcsolattal, a HP automatikusan hozzáférjen a HP Termékhez bizonyos Szoftvertermékek verziójának és állapotának ellenőrzése céljából, valamint automatikusan letöltsön és telepítsen frissítéseket az ilyen Szoftvertermékekhez az Ön HP Termékére a HP Szoftver és a HP Termék működésének, teljesítményének vagy biztonságának fenntartásához szükséges új verziók biztosítása, illetve a támogatás vagy egyéb szolgáltatások biztosításának megkönnyítése érdekében. Bizonyos esetekben a frissítés típusától függően értesítést kap a frissítésről (előugró ablakokban vagy egyéb módon), amely a frissítés Ön által történő kezdeményezését igényelheti.

3. TOVÁBBI SZOFTVEREK. Az eredeti szoftvertermék minden, a HP által biztosított frissítésére és kiegészítésére a jelen végfelhasználói licencszerződés érvényes, kivéve, ha a HP az adott frissítéshez vagy kiegészítéshez más feltételeket szab meg. Ha a feltételek között ütközés fordul elő, az új feltételek tekintendők érvényesnek.

4. ÁTRUHÁZÁS.

a. Harmadik fél. A szoftverterméket első felhasználója egyetlen alkalommal átruházhatja egy másik felhasználónak. Az átruházásnak ki kell terjednie minden összetevőre, adathordozóra, nyomtatott kiadványra, továbbá a jelen licencszerződésre, valamint az Eredetiséget igazoló tanúsítványra, amennyiben ilyen tartozik a termékhez. Az átruházás nem valósulhat meg közvetett módon, például küldemény révén. Az átruházás előtt az átruházás kedvezményezett végfelhasználójának el kell. A szoftvertermék átruházásának pillanatában az eredeti felhasználó licencjoga automatikusan megszűnik.

b. Korlátozások. A szoftvertermék nem bérelhető, nem adható bérbe, nem kölcsönözhető és nem használható kereskedelmi céllal időosztásos vagy bérirodai környezetben. A szoftvertermék és licence nem adható tovább, nem ruházható át, kivéve a jelen licencszerződésben kifejezetten engedélyezett esetben.

5. TULAJDONOSI JOGOK. A szoftvertermék és a hozzá kapcsolódó felhasználói dokumentáció mindenféle szellemi tulajdonjoga a HP-t vagy partnereit illeti. Ezeket a jogokat törvény védi, mely törvény kiterjed, de nem korlátozódik az Amerikai Egyesült Államokban hatályos szerzői jogokra, üzleti titkokat és kereskedelmi védjegyeket szabályozó törvényekre, valamint más vonatkozó törvényekre és a nemzetközi szerződések kikötéseire. A szoftvertermékről semmiféle termékazonosítót, szerzői jogi információt vagy tulajdonjogi korlátozásról tájékoztató közleményt nem szabad eltávolítani.

6. A KÓDVISSZAFEJTÉSRE VONATKOZÓ KORLÁTOZÁSOK. Tilos a szoftverterméket visszafordítani, alkotóelemekre bontani vagy kódját visszafejteni, kivéve abban az esetben, ha és olyan mértékig, amennyire ezt valamely vonatkozó törvényi előírás jelen korlátozás ellenére jogilag lehetővé teszi, vagy a jelen végfelhasználói licencszerződés kifejezetten engedélyezi.

7. AZ ÉRVÉNYESSÉG IDŐTARTAMA. A jelen végfelhasználói licencszerződés felmondásig vagy visszautasításig érvényes. A licencszerződés hatálya a benne más helyütt foglalt egyéb feltételek fennállása esetén is megszűnik és érvényét veszti akkor, ha Ön e szerződés feltételeit és kikötéseit nem teljesíti.

8. HOZZÁJÁRULÁS ADATGYŰJTÉSHEZ ÉS ADATFELHASZNÁLÁSHOZ.

a. A HP cookie-kat és egyéb webes technológiai eszközöket használ a HP Szoftverrel és a HP Termékkel kapcsolatos névtelen műszaki információk gyűjtése érdekében. Ezeket az adatokat a HP a 2. szakaszban meghatározott frissítések és kapcsolódó támogatás vagy egyéb szolgáltatások biztosítása céljából használja fel. A HP személyes adatokat, többek között az internetprotokoll-címét vagy egyéb, a HP Termékkel kapcsolatos egyedi azonosító információkat, valamint a HP Termék regisztrációjakor Ön által megadott adatokat is gyűjti. A frissítések és a kapcsolódó támogatás vagy egyéb szolgáltatások biztosítása mellett a HP ezen adatokat marketingkommunikációs anyagok küldésére is felhasználja (minden esetben az Ön kifejezett beleegyezésével, ahol azt vonatkozó jogszabály írja elő).

A használati feltételek elfogadásával Ön beleegyezik a névtelen és személyes adatok a HP, illetve a HP leány- és társvállalatai által történő gyűjtésébe és felhasználásába a vonatkozó jogszabályok által megengedett mértékig, a jelen végfelhasználói licencszerződésben meghatározott, valamint a HP vállalat adatvédelmi nyilatkozatában (www.hp.com/go/privacy) részletesen ismertetett feltételek szerint.

b. Harmadik fél által végzett adatgyűjtés/-felhasználás. Egyes, a HP termékekben található programokat külső szolgáltató (a továbbiakban „harmadik fél”) biztosítja, és azokat külön licenceli. A harmadik fél által biztosított szoftverek telepítve lehetnek, és futhatnak HP termékén még akkor is, ha nem döntött úgy, hogy aktiválja/megvásárolja ezen programokat. A harmadik féltől származó szoftverek műszaki adatokat (például IP-cím, egyedi eszközazonosító, telepített szoftverek verziója stb.) és egyéb rendszeradatokat gyűjthetnek és továbbíthatnak a rendszeréről. Ezt az információt a harmadik felek műszaki rendszerattribútumok azonosítására, valamint annak biztosítására használják, hogy az Ön rendszerére a szoftverek legfrissebb verziója legyen telepítve. Amennyiben nem kívánja, hogy a harmadik féltől származó szoftverek műszaki adatokat gyűjtsenek, illetve automatikusan szoftverfrissítéseket küldjenek, az internetes csatlakozás előtt el kell távolítania ezen szoftvereket.

9. A JÓTÁLLÁS KORLÁTOZÁSA. A VONATKOZÓ JOGSZABÁLYOK ÁLTAL ENGEDÉLYEZETT MAXIMÁLIS MÉRTÉKIG A HP ÉS A HP BESZÁLLÍTÓI A SZOFTVERTERMÉKET JELENLEGI FORMÁJÁBAN, MINDEN HIBÁJÁVAL EGYÜTT BIZTOSÍTJÁK, ÉS EZÚTON ELHÁRÍTANAK MINDENFÉLE EGYÉB GARANCIAVÁLLALÁST, JÓTÁLLÁST ÉS FELTÉTELT, LEGYEN AZ KIFEJEZETT, VÉLELMEZETT VAGY TÖRVÉNYI JELLEGŰ. A SZOFTVERTERMÉKRE VONATKOZÓ GARANCIAVÁLLALÁS ELUTASÍTÁSA KITERJED, DE NEM KORLÁTOZÓDIK A JOGOSULTSÁGOT, A JOGSÉRTÉS ELKERÜLÉSÉNEK KÍVÁNALMAIT ÉS A BELEÉRTETT GARANCIÁT ÉRINTŐ ESETEKRE, TOVÁBBÁ AZ ELADHATÓSÁGGAL, A KIELÉGÍTŐ MINŐSÉGGEL, AZ ADOTT CÉLRA VALÓ ALKALMASSÁGGAL, ILLETVE A VÍRUSMENTESSÉGGEL KAPCSOLATOS JÓTÁLLÁSOKRA, KÖTELMEKRE ÉS FELTÉTELEKRE. Egyes államok, illetve jogi környezetek nem teszik lehetővé a beleértett (implicit) jótállás kizárását vagy az ilyen jótállás időtartamának korlátozását, ezért előfordulhat, hogy a fenti kikötések Önre nem teljes mértékben vonatkoznak.

AUSZTRÁLIÁBAN ÉS ÚJ-ZÉLANDON A SZOFTVER JÓTÁLLÁSSAL RENDELKEZIK, AMELYEK AZ AUSZTRÁL ÉS ÚJ-ZÉLANDI FOGYASZTÓVÉDELMI TÖRVÉNYEK ÉRTELMÉBEN NEM ZÁRHATÓK KI. AZ AUSZTRÁLIAI FOGYASZTÓK CSERÉRE VAGY VISSZATÉRÍTÉSRE JOGOSULTAK JELENTŐS HIBA ESETÉN, ILLETVE KOMPENZÁCIÓRA AZ EGYÉB, ÉSSZERŰ MÉRTÉKBEN ELŐRELÁTHATÓ VESZTESÉGEK VAGY KÁROK ESETÉBEN. AZ AUSZTRÁLIAI FOGYASZTÓK EMELLETT JOGOSULTAK A SZOFTVER JAVÍTÁSÁNAK VAGY CSERÉJÉNEK IGÉNYLÉSÉRE, HA AZ NEM FELEL MEG AZ ELVÁRHATÓ MINŐSÉGNEK, ÉS A HIBA NEM MINŐSÜL JELENTŐS HIBÁNAK. A JAVAKAT SZEMÉLYES, BELFÖLDI VAGY OTTHONI, NEM PEDIG ÜZLETI CÉLÚ HASZNÁLATRA, ILLETVE FOGYASZTÁSRA MEGVÁSÁRLÓ ÚJ-ZÉLANDI FOGYASZTÓK („ÚJ-ZÉLANDI FOGYASZTÓK”) HIBA ESETÉN JOGOSULTAK JAVÍTÁSRA, CSERÉRE VAGY VISSZATÉRÍTÉSRE, ILLETVE KOMPENZÁCIÓRA AZ EGYÉB, ÉSSZERŰ MÉRTÉKBEN ELŐRELÁTHATÓ VESZTESÉGEK VAGY KÁROK TEKINTETÉBEN.

10. A FELELŐSSÉG KORLÁTOZÁSA. A helyi jogszabályok hatálya alatt az Ön részéről felmerülő bármilyen kár ellenére a HP és a HP beszállítói által a jelen végfelhasználói licencszerződés bármely rendelkezése értelmében vállalt felelőssége, valamint az előbbiek tekintetében az Ön által kikényszeríthető kizárólagos jogorvoslati lehetőség mértéke az Ön által a Szoftvertermékért ténylegesen kifizetett összeg erejéig vagy 5 USD összegig korlátozott. A VONATKOZÓ TÖRVÉNYEK ÁLTAL ENGEDÉLYEZETT MAXIMÁLIS MÉRTÉKIG A HP ÉS PARTNEREI SEMMILYEN KÖRÜLMÉNYEK KÖZÖTT NEM FELELŐSEK A SZOFTVERTERMÉK HASZNÁLATÁBÓL VAGY NEM HASZNÁLHATÓSÁGÁBÓL FAKADÓ, VAGY MINDEZEKKEL, ILLETVE A JELEN LICENCSZERZŐDÉS BÁRMELY KIKÖTÉSÉVEL BÁRMILYEN MÓDON ÖSSZEFÜGGÉSBE HOZHATÓ KÜLÖNLEGES, KÖZVETLEN, KÖZVETETT VAGY VÉLETLEN KÁROKÉRT, PÉLDÁUL ELMARADÓ NYERESÉGÉRT, BIZALMAS VAGY EGYÉB ADATOK ELVESZTÉSÉÉRT, AZ ÜZLETI TEVÉKENYSÉG MEGSZAKÍTÁSÁT OKOZÓ KÁROKÉRT, SZEMÉLYES SÉRÜLÉSÉRT, A SZEMÉLYES ADATOK BIZALMAS JELLEGÉNEK ELVESZTÉSÉÉRT ABBAN AZ ESETBEN SEM, HA A HPT VAGY PARTNEREIT FIGYELMEZTETTÉK AZ ILYEN KÁROK LEHETŐSÉGÉRE, ÉS AKKOR SEM, HA A KÁRTÉRÍTÉS NEM ÉRI EL LÉNYEGI CÉLJÁT. Egyes államok, illetve jogi környezetek nem teszik lehetővé a véletlen vagy járulékos károk kizárását vagy korlátozását, ezért előfordulhat, hogy a fenti kikötések Önre nem teljes mértékben vonatkoznak.

11. AMERIKAI KORMÁNYZATI MEGRENDELŐK. Az amerikai szövetségi közbeszerzési törvény (FAR) 12.211. és 12.212. cikkelyének megfelelően a kereskedelmi célú szoftverek, a szoftverek dokumentációi, valamint a kereskedelmi célú árucikkekkel kapcsolatos műszaki adatok vonatkozásában az Egyesült Államok kormányára a HP szokásos kereskedelmi licence érvényes.

12. AZ ÁRUKIVITELI JOGSZABÁLYOK BETARTÁSA. Ön mint végfelhasználó köteles betartani az Egyesült Államok és más országok vonatkozó törvényeit és rendelkezéseit (a továbbiakban: „árukiviteli jogszabályok”), amelyek értelmében a szoftverterméket (1) tilos az árukiviteli jogszabályok megsértésével közvetlen vagy közvetett módon exportálni és (2) az árukiviteli jogszabályok által tiltott bármilyen módon felhasználni, korlátozás nélkül beleértve ebbe a nukleáris, kémiai és biológiai fegyverek terjedését elősegítő felhasználási kört.

13. SZERZŐDÉSKÉPESSÉG ÉS JOGKÉPESSÉG. Ön kijelenti, hogy a lakóhelyét jelentő ország törvényeinek értelmében jogilag nagykorú, és – amennyiben ez vonatkozik Önre – munkáltatójától teljes körű meghatalmazással rendelkezik a jelen szerződés megkötésére.

14. VONATKOZÓ JOGSZABÁLYOK. A jelen végfelhasználói licencszerződés tekintetében a berendezés megvásárlásának országára vonatkozó jogszabályok az irányadók.

15. A SZERZŐDÉS KIZÁRÓLAGOSSÁGA. A jelen licencszerződés (a jelen licencszerződésnek a HP termékhez tartozó függelékét vagy módosítását is beleértve) az Ön és a HP között létrejövő teljes megállapodás a szoftvertermékkel kapcsolatban, és hatályon kívül helyez a szoftvertermékre vagy a jelen licencszerződés tárgyát képező bármely más elemre vonatkozó minden korábbi szó- vagy írásbeli kommunikációt, ajánlatot vagy közleményt. Amennyiben a HP irányelveiben vagy vevőszolgálati programjaiban megfogalmazott egyes feltételek ütköznek a jelen végfelhasználói licencszerződés feltételeivel, úgy a licencszerződés feltételei az irányadók.

© Copyright 2015 HP Development Company, L.P.

A jelen dokumentumban szereplő információk előzetes értesítés nélkül megváltozhatnak. A jelen dokumentumban említett egyéb terméknevek a vonatkozó vállalatok kereskedelmi védjegyei lehetnek. A vonatkozó jogszabályok által megengedett mértékig a HP termékeire és szolgáltatásaira vonatkozó kizárólagos jótállás az adott termékhez, illetve szolgáltatáshoz mellékelt, korlátozott jótállásról szóló nyilatkozatban vállalt jótállás. A jelen dokumentumban ismertetettek nem jelentenek semmiféle további jótállást. A vonatkozó jogszabályok által megengedett mértékig a HP nem vállal felelősséget a jelen dokumentumban található esetleges technikai vagy szerkesztési hibákért és mulasztásokért.

Első kiadás: 2015. augusztus

817678-211